hotchpotch/miracl-hf-unified huggingface dataset:
ไรซิงซัน
Rising Sun เป็นชุดนวนิยายรัก โรแมนติก แอ็คชั่นที่ประพันธ์ขึ้นโดย ณารา ซึ่งประกอบไปด้วยหนังสือ 3 เล่ม คือ รอยรักหักเหลี่ยมตะวัน รอยฝันตะวันเดือด และ สายเลือดแดนตะวัน ได้ตีพิมพ์ครั้งแรกเมื่อเดือนมกราคม พ.ศ. 2552
เรื่องราวของ "ทาเคชิ" บุตรชายคนเล็กผู้สืบทอดตำแหน่งโอะยะบุนแทนบิดา ของกลุ่มยากูซ่าที่ยิ่งใหญ่ที่สุดในเมืองโยโกฮาม่า แอบหลงรัก "แพรวดาว" นักเรียนทุนชาวไทย ทั้งที่เขามี "ไอโกะ"
หญิงสาวที่ผู้ใหญ่จัดการหมั้นหมายไว้ให้ตั้งแต่เด็ก ด้วยเหตุผลในการสืบทอดอำนาจและธุรกิจ แต่แล้ว...ผลจากการที่ทาเคชิประกาศขอชำระแค้นกับศัตรูคู่แข่ง ก็ทำให้แพรวดาวกลายเป็น "หมาก"
ของเกมการห้ำหั่นระหว่างยากูซ่าสองกลุ่มที่กำลังแย่งชิงความเป็นใหญ่ เพราะฝ่ายตรงข้ามล่วงรู้ว่า เธอคือดวงใจของเขา! ในเวลาเดียวกันเธอก็กลายเป็น "เหยื่อ" ที่ไอโกะต้องการตัวมาบูชายัญรัก
ฝังแค้นของเธอ! ความรักของทาเคชิและแพรวดาวที่ต้องอยู่ท่ามกลางความแค้นของคนอื่นๆ จะดำเนินต่อไปอย่างไร?
"ริว โอะนิซึกะ" เป็นผู้ชายที่ไม่ไยดีกับความรัก เขาจึงไม่เคยสานความสัมพันธ์กับ "มายูมิ" หญิงสาวที่ลุงหมายตาไว้ให้ แต่ลับหลัง เขากลับแอบติดตามข่าวคราวของเธออยู่เงียบๆ เวลาเจ็ดปีที่ผ่านไป
ชายหนุ่มตระหนักว่า หัวใจของเขาอยู่ที่มายูมิคนเดียว หากหญิงสาวเข้าใจตลอดมาว่าริวไม่เคยมีเยื่อใยให้ เธอจึงปฏิเสธหนักแน่นเมื่อริวขอแต่งงาน! มีหรือที่ยากูซ่าหนุ่มอย่างริวจะยอมให้เธอมาลบเหลี่ยม
โดยเฉพาะเมื่อรู้ว่าคู่แข่งเป็นนายตำรวจทรงอิทธิพล เขาจึงต้องประกาศให้โลกรู้ว่า เธอคือผู้หญิงของเขาเท่านั้น! ขณะเดียวกัน ปัญหาระหว่างกลุ่มโกะคุโดที่คิดว่าจบสิ้นไปแล้ว กลับคุกรุ่นขึ้นมาอีกครั้ง
คราวนี้ฝ่ายตรงข้ามหมายจะกำจัดริวให้สิ้นซากเลยทีเดียว บททดสอบหนักหนาที่ต้องฟันฝ่า ทั้งศึกรบและศึกรักของริวจะลงเอยเช่นไร?
"ริว โอะนิซึกะ" โอะยะบุนแห่งโอะนิซึกะกุมิผู้ยิ่งใหญ่ สร้างเรื่องว่า "พ่อเลี้ยงตะวัน" หรือ "ทาเคชิ" โกงเงินไปจากบริษัทเป็นจำนวนเงินมหาศาล "ทัตสึโอะ" ผู้เป็นลูกชายจึงกอบกู้ศักดิ์ศรีที่ถูกหยาม
โดยการจับตัว "พราวตะวัน" ลูกสาวของทาเคชิมากักตัวไว้ในเรือยอชต์เพื่อเรียกค่าไถ่! ริวซึ่งกลัวแผนจะล้มเหลว จึงส่ง "ฮิโรมิ" บุตรสาวคนรองตามประกบ "ภาสกานต์" ที่กำลังตามหาพราวตะวันน้องสาว
เพื่อกลบเกลื่อนร่องรอยให้พี่ชาย แผนการอลหม่านเหมือนโปลิศจับขโมยนั้น ทำให้ทุกคนหัวปั่นโดยไม่รู้ตัวว่า ทั้งหมดนี้เป็นเพียงแผนจับคู่! ซึ่งถ้าสำเร็จ ทัตสึโอะจะได้สืบทอดตำแหน่งโอะยะบุนโดยชอบธรรม
แต่ถ้าล้มเหลว โทษทัณฑ์ที่ริวจะได้รับคือคว้านท้องสถานเดียว!
ในปี พ.ศ. 2557 ในโอกาสครบรอบ 44 ปี ของสถานีวิทยุโทรทัศน์ไทยทีวีสีช่อง 3 และครบรอบ 35 ปีของค่ายเมคเกอร์ กรุ๊ป นวนิยายชุด "Rising Sun" นั้นสร้างเป็นละครโทรทัศน์โดยนำหนังสือ 3 เล่ม คือ รอยรักหักเหลี่ยมตะวัน รอยฝันตะวันเดือด และ สายเลือดแดนตะวัน แต่ช่วง Season แรกจะมี 2 เรื่อง คือ รอยรักหักเหลี่ยมตะวัน และ รอยฝันตะวันเดือด ละครทั้งสามเรื่องเขียนบทโทรทัศน์โดย คฑาหัสต์ บุษปะเกศ, จีรณุช ณ น่าน ควบคุมการผลิตโดย ยศสินี ณ นคร และกำกับการแสดงโดย กฤษณ์ ศุกระมงคล
ละครดังกล่าวออกอากาศทุกวันพุธ-พฤหัสบดี เวลา 20:15 - 22:45 น. เริ่มออกอากาศครั้งแรกวันที่ 16 กรกฎาคม พ.ศ. 2557 (โดยเริ่มจากเรื่อง รอยรักหักเหลี่ยมตะวัน)
ละครชุด The Rising Sun รอยรักหักเหลี่ยมตะวัน ได้จะกลับมาออกอากาศอีกครั้งรีรันทางช่อง 3 เอสดี เริ่มวันจันทร์-พฤหัสบดี เวลา 19.10 - 20.10 น. และวันศุกร์ เวลา 19.00 - 20.00 น. (31 ตุลาคม 2560 - 4 ธันวาคม 2560)
นักแสดงรับเชิญ
นักแสดงรับเชิญ
ดินแดนในภาวะทรัสตีของสหประชาชาติ
ดินแดนในภาวะทรัสตีของสหประชาชาติ () เป็นผู้สืบทอดดินแดนในอาณัติของสันนิบาตชาติ (League of Nations mandates) โดยเริ่มเกิดขึ้นมาเมื่อสันนิบาตชาติถูกยุบในปี 1946
ทั้งหมดนี้เดิมเคยเป็นดินแดนในอาณัติสันนิบาตชาติ
ทั้งหมดนี้เดิมเคยเป็นดินแดนในอาณัติสันนิบาตชาติ
ภาวะง่วงเกิน
ภาวะง่วงเกิน () เป็นความผิดปกติทางประสาทเรื้อรังที่เกิดจากสมองไม่สามารถกำกับวงจรหลับ-ตื่นได้ตามปกติ ผู้ที่มีภาวะง่วงเกินมักนอนกลางคืนลำบากและมีรูปแบบการนอนเวลากลางวันผิดปกติ ซึ่งมักสับสนกับการนอนไม่หลับ ผู้ที่มีภาวะง่วงเกิน เมื่อผลอยหลับไปแล้ว โดยปกติจะเข้าสู่ระยะ REM ของการนอนหลับภายใน 5 นาที ขณะที่คนส่วนมากไม่เข้าสู่ระยะ REM จนเวลาล่วงไปแล้วหนึ่งชั่วโมงเป็นต้นไป
โรงเรียนสตรีชัยภูมิ
โรงเรียนสตรีชัยภูมิ (ชื่อภาษาอังกฤษ:Satrichaiyaphum School)เป็นโรงเรียนสตรีประจำจังหวัดชัยภูมิ ก่อตั้งเมื่อปี พ.ศ. 2481 แต่เดิมเรียนรวมอยู่กับโรงเรียนชัยภูมิภักดีชุมพลซึ่งเป็นโรงเรียนประจำจังหวัด อมากระทรวงศึกษาธิการมีคำสั่งให้นักเรียนหญิงเรียนแยกกับนักเรียนชาย จึงได้มีการสร้างอาคารเรียนโรงเรียนสตรีชัยภูมิขึ้น สมัยที่นายวงศ์ธวัชชัย พุกประยูร ดำรงตำแหน่งศึกษาธิการจังหวัดชัยภูมิ โดยใช้เงินบำรุงการศึกษาของจังหวัดชัยภูมิ จำนวน 9,041 บาท และได้ทำพิธีเปิดเมื่อวันที่ 25 มีนาคม 2481 โดยหลวงอุบลศักดิ์ประชาบาล เป็นประธานในพิธีเปิด และนางญาณี (ชื้น) บุณยินทุ ดำรงตำแหน่งครูใหญ่ เปิดสอนชั้นประถมศึกษาปีที่ 2 ถึงชั้นมัธยมศึกษาปีที่ 2 รวม 5 ห้องเรียน จากนั้นโรงเรียนได้ดำเนินการจัดการเรียนการสอนเจริญก้าวหน้ามาตามลำดับจนได้รับรางวัลพระราชทาน 3 ปี คือปีพ.ศ. 2526 , พ.ศ. 2528 และพ.ศ. 2540
โรงเรียนสตรีชัยภูมิเปิดทำการสอนในแผนการเรียนดังต่อไปนี้
เก ปวก
เก ปวก (Ke Pauk) หรือแก ปอก (Kae Pok) เป็นผู้นำคนสำคัญคนหนึ่งของเขมรแดง เกิดเมื่อพ.ศ. 2477 ที่จังหวัดกำปงธม เขาเสียชีวิตด้วยภัยธรรมชาติขณะนอนหลับอยู่ในบ้านที่อัลลองเวงเมื่อ 15 กุมภาพันธ์ พ.ศ. 2545
ปวกเข้าร่วมกับเขมรอิสระเพื่อต่อต้านฝรั่งเศสใน พ.ศ. 2492 หลังจากกัมพูชาได้รับเอกราชจากฝรั่งเศส ปวกออกมาจากป่าและถูกจับ ปวกถูกตัดสินจำคุก 6 ปี แต่ได้รับการปล่อยตัวหลังจากผ่านไปสามปี เขาได้รับการปล่อยตัวใน พ.ศ.2500 จากนั้นเขากลับไปแต่งงานที่บ้านเกิด มีบุตร 6 คน ต่อมา เขาได้เข้าร่วมกับพรรคคอมมิวนิสต์กัมพูชาของพล พตที่สวายเตียบ จังหวัดกำปงจามเมื่อเขมรแดงได้ครองอำนาจเขาได้เป็นเลขาธิการทั่วไปเขตเหนือ
ยุน ยัต
ยุน ยัต (យុន យ៉ាត; Yun Yat) เป็นภรรยาของซอน เซน รัฐมนตรีว่าการกระทรวงกลาโหมในสมัยกัมพูชาประชาธิปไตย คณะกรรมการกลางแห่งพรรคคอมมิวนิสต์กัมพูชาได้ตั้งให้ยัตเป็นรัฐมนตรีว่าการกระทรวงศึกษาธิการเมื่อ 9 ตุลาคม พ.ศ. 2518 ต่อมา ใน พ.ศ. 2520 เธอได้เป็นรัฐมนตรีว่าการกระทรวงสารสนเทศ แทนที่ ฮู นิม ที่ถูกประหารชีวิต
ต่อมา ในวันที่ 10 มิถุนายน พ.ศ. 2540 เขียว สัมพันได้ประกาศว่ายุน ยัตและซอน เซนถูกจับในฐานะเป็นสายลับให้กับฮุน เซน และเวียดนาม และถูกประกาศให้เป็นผู้ทรยศ ยุน ยัตและซอน เซน ถูกประหารชีวิตพร้อมกับญาติอีก 8 คน เมื่อ 15 มิถุนายน พ.ศ. 2540
มาโนน เฟลียร์
มาโนน เฟลียร์ () เกิดวันที่ 8 กุมภาพันธ์ ค.ศ. 1984 ที่นีวเลอเซิน จังหวัดโอเวอร์เอเซิล เป็นนักกีฬาวอลเลย์บอลหญิงจากประเทศเนเธอร์แลนด์ ผู้ซึ่งเคยทำหน้าที่ในตำแหน่งตัวตบหัวเสาให้แก่สังกัดโทเรย์แอร์โรส์
นอกจากนี้ เธอยังเป็นหนึ่งในกำลังหลักของทีมอิกติซาดชิ บากู
เฟลียร์ได้รับการยกย่องเป็นผู้เล่นทรงคุณค่าในการแข่งขันวอลเลย์บอลเวิลด์กรังด์ปรีซ์ 2007 ที่จัดขึ้น ณ หนิงป่อ สาธารณรัฐประชาชนจีน ซึ่งวอลเลย์บอลหญิงทีมชาติเนเธอร์แลนด์ของเธอได้รับรางวัลเหรียญทอง
เฟลียร์พลาดรางวัลเหรียญทองแดงในการแข่งขันซีอีวีแชมเปียนส์ลีก ฤดูกาล 2010–11 หลังจากทีมของเธอที่ชื่อสกาโวลีนีเปซาโร ได้เป็นฝ่ายแพ้ต่อทีมเฟแนร์บาห์เชอากีบาเดม จากตุรกีที่ 3–1 เซต จากการแข่งขันรายการดังกล่าว เธอได้รับรางวัลรายบุคคลในสาขา "ตบยอดเยี่ยม"
ในเดือนกรกฎาคม ค.ศ. 2011 ทางสโมสรโทเรย์แอร์โรส์ได้มีการประกาศถึงการเข้าร่วมทีมของเธอในฤดูกาล 2011–12
เฟลียร์ยังได้รับรางวัลเหรียญทองแดงร่วมกับทีมอิกติซาดชิ บากู ในการแข่งขันอาเซอร์ไบจานซูเปอร์ลีก ฤดูกาล 2013–14 รวมถึงเป็นผู้ได้รับรางวัลสาขาเสิร์ฟยอดเยี่ยม
อาม็อน เกิท
อาม็อน เลโอพ็อลท์ เกิท (; 11 ธันวาคม พ.ศ. 2451 – 13 กันยายน พ.ศ. 2489) คือนายทหารสัญญาบัตรเชื้อสายออสเตรีย ผู้ประจำการอยู่ในกองกำลังอารักขา "ชุทซ์ชทัฟเฟิล" ของพรรคนาซี และผู้บัญชาการแห่งค่ายกักกันกรากุฟ-ปวาซอฟในช่วงสงครามโลกครั้งที่สอง ใกล้กับในเมืองปวาซอฟ สาธารณรัฐโปแลนด์ หลังสงครามเกิทถูกจับกุมเป็นอาชญากรสงครามจากบทบาทของเขาในค่ายกักกัน ซึ่งต่อมาศาลฎีกาสูงสุดแห่งโปแลนด์ได้พิพากษาว่าเขามีความผิดในโทษฐาน "มีส่วนรับผิดชอบต่อการทำให้พิการ การทรมาน และการฆาตกรรมผู้คนในจำนวนที่ไม่อาจระบุแน่ชัดได้" และถูกประหารชีวิตด้วยการแขวนคอ ณ บริเวณซึ่งไม่ไกลจากที่ตั้งเดิมของค่ายกักกันปวาซอฟ
อาการละเมอเดิน
อาการละเมอเดิน () เป็นความผิดปกติของการหลับในกลุ่มละเมอ (parasomnia) ผู้มีอาการละเมอเดินจะลุกขึ้นจากขั้นหลับคลื่นช้า (slow wave sleep) ในสภาพความรู้สึกตัวต่ำและดำเนินกิจกรรมซึ่งปกติดำเนินระหว่างมีความรู้สึกตัวสมบูรณ์ กิจกรรมเหล่านั้นอาจไม่รุนแรง เช่น ลุกขึ้นนั่งบนเตียง เดินไปห้องน้ำ และทำความสะอาด หรืออาจอันตราย เช่น ทำอาหาร ขับรถ กิริยารุนแรง คว้าวัตถุภาพหลอน หรือกระทั่งฆ่าคน
แม้ผู้ป่วยมีอาการละเมอเดินทั่วไปมีพฤติกรรมเรียบ ๆ ซ้ำ ๆ แต่บางโอกาสมีรายงานผู้มีพฤติกรรมซับซ้อนขณะหลับ และความชอบด้วยกฎหมายของพฤติกรรมเหล่านั้นยังมักเป็นที่ถกเถียงกันอยู่ ผู้ละเมอเดินมักมีความจำเล็กน้อยหรือไม่มีความจำเกี่ยวกับการละเมอเดินเลย เพราะความรู้สึกตัวถูกเปลี่ยนเข้าสู่สภาพซึ่งยากต่อการเรียกคืนความทรงจำ แม้ตาจะเปิด แต่การแสดงออกนั้นมืดมัวและไม่กระจ่าง การละเมอเดินอาจกินเวลานาน 30 วินาทีหรือถึง 30 นาทีก็ได้
วอลเลย์บอลชายเอวีซีคัพ 2014
วอลเลย์บอลชายเอวีซีคัพ 2014 () ถูกจัดขึ้นที่ Baluan Sholak Sports Palace, อัลมาตี, คาซัคสถาน ระหว่างวันที่ 18 ถึง 24 สิงหาคม พ.ศ. 2557
การแบ่งกลุ่มขึ้นกับอันดับจากวอลเลย์บอลชายชิงแชมป์เอเชีย 2013.
ดาร์กฮอร์ส (เพลงเคที เพร์รี)
"ดาร์กฮอร์ส" () เป็นเพลงของนักร้องอเมริกัน เคที เพร์รี ร้องร่วมกับจูซี เจ อดีตสมาชิกวงฮิปฮอป ทรี ซิก มาเฟีย เป็นซิงเกิลที่สามที่ได้แขกรับเชิญมาร้องร่วมด้วย ตั้งแต่เพลง "แคลิฟอร์เนียเกิร์ล" ที่ได้แขกรับเชิญเป็นสนูป ด็อกก์ และเพลงอี.ที. เวอร์ชันรีมิกซ์ ที่ได้คานเย เวสต์มาร่วมร้องด้วย เพลงออกจำหน่ายในวันที่ 17 กันยายน ค.ศ 2013 ภายใต้สังกัดแคปิตอลเรเคิดส์ เป็นซิงเกิลวิทยุซิงเกิลแรกจากอัลบั้มชุดที่สี่ "ปริซึม" (ค.ศ. 2013) หลังจากนั้นสามเดือน เพลงนี้ได้ออกจำหน่ายเป็นซิงเกิลอย่างเป็นทางการลำดับที่สามในวันที่ 17 ธันวาคม ทั้งเพร์รีและจูซี เจได้ร่วมเขียนเพลงร่วมกับโปรดิวเซอร์เพลง แมกซ์ มาร์ติน เซอร์คัต และดร.ลู้ก ร่วมกับซาราห์ ฮัดสัน เพลงริเริ่มโดยเพร์รีและฮัดสันระหว่างกำลังเขียนเพลงอยู่ในบ้านเกิดของเพร์รี ในแซนตาบาร์บารา แคลิฟอร์เนีย และต่อมา จูซี เจ ได้แต่งให้หนึ่งท่อน
ดาร์กฮอร์ส ผสมผสานแนวดนตรีแทรปและฮิปฮอป กลายเป็นสิ่งที่เรียกว่า "การผสมผสานเซาเทิร์นฮิปฮอปกับเทคโน" เพลงได้แสดงให้เห็นว่าโทนเสียงร้องที่ทั้ง "ดึงดูดใจ" (seductive) และ "โตขึ้น" (mature) ของเพร์รี ขณะที่จูซี เจร้องร่วมในท่อนเริ่มเพลงและร้องแร็ปในท่อนบริดจ์ ในขณะสัมภาษณ์ เพร์รีกล่าวว่าเธอต้องการให้เพลงมี "แนวคิดร่ายคาถามนต์ดำดั่งแม่มด" (witchy, spell-y kind of black magic-y idea) เธอจึงเขียนเพลงจากมุมมองเกี่ยวกับคำเตือนจากแม่มดไม่ให้ผู้ชายให้ตกหลุมรักเธอ เพราะถ้าเขาทำเช่นนั้น เธอจะเป็นคนสุดท้ายของเขา เพลงนี้เป็นส่วนหนึ่งของกิจกรรมที่สนับสนุนโดยเป๊ปซี ซึ่งให้แฟนเพลงโหวตทางทวิตเตอร์ว่า ต้องการให้เพลงใดเป็นซิงเกิลวิทยุระหว่างเพลง "ดาร์กฮอร์ส" หรือ "วอล์กกิงออนแอร์"
หลังจากออกจำหน่าย "ดาร์กฮอร์ส" ได้รับคำวิจารณ์ค่อนไปทางชื่นชอบจากเหล่านักวิจารณ์เพลงที่ยกย่องดนตรีและเสียงร้องของเพร์รี แต่ไม่โปรดปรานในส่วนของจูซี เจมากนัก "ดาร์กฮอร์ส" ประสบความสำเร็จ โดยขึ้นอันดับหนึ่งบนชาร์ตของแคนาดา เนเธอร์แลนด์ และสหรัฐอเมริกา เพลงยังขึ้นถึง 20 อันแรกบนชาร์ตของประเทศนิวซีแลนด์ สหราชอาณาจักร สวีเดน และเวเนซุเอลา รวมถึงชาร์ตเพลงดิจิตอลในนิตยสาร"บิลบอร์ด" เพร์รีแสดงสดเพลงนี้ครั้งแรกในงานไอฮาร์ตเรดิโอมิวสิกเฟสติวัล 2013 ที่ลาสเวกัสในวันที่ 20 กันยายน ค.ศ. 2013 การแสดงครั้งยิ่งใหญ่ครั้งแรกเกิดขึ้นในงานประกาศรางวัลแกรมมีครั้งที่ 56 ในวันที่ 26 มกราคม ค.ศ. 2014 เพลงขายได้ 6 ล้านหน่วยทั่วโลก กลายเป็นหนึ่งในซิงเกิลที่ขายดีที่สุดตลอดกาล นับถึงเดือนมิถุนายน ค.ศ. 2014 มิวสิกวิดีโอเพลงนี้ที่ปล่อยทางยูทูบและวีโวมียอดผู้ชมมากกว่า 410 ล้านครั้ง
แองจี้ เฮสติ้งส์
อัญชลี เฮสติ้งส์ ชื่อเล่น แองจี้ เกิดเมื่อวันที่ 30 มิถุนายน พ.ศ. 2522 เป็นนักแสดงหญิงลูกครึ่งไทย-อังกฤษ ด้านการศึกษา สำเร็จการศึกษาระดับปริญญาตรี Kingston College สาขา Media Studies เส้นทางในวงการบันเทิง เป็นเด็กปั้นรุ่นแรก ๆ ของนักปั้นมือทองอย่าง เอ - ศุภชัย ศรีวิจิตร ซึ่งแองจี้ ถือเป็นเด็กปั้นรุ่นเดียวกับ อั้ม - พัชราภา ไชยเชื้อ และ ป๋อ - ณัฐวุฒิ สกิดใจ โดยช่วงแรกสาวแองจี้ มีงานต่อวันมากมายทีเดียว เฉลี่ยประมาณ 7 งานต่อวัน เคยมีผลงานด้านการถ่ายแบบนิตยสารแฟชั่นมากมาย ไม่ว่าจะเป็นการถ่ายแบบเซ็กซี่ขึ้นปกนิตยสาร FHM และถ่ายแบบหวิวขึ้นปกนิตยสาร Volume ในปี 2551 คู่กับ ต๊อบ - ชัยวัฒน์ ทองแสง ที่ทำเอาหนุ่ม ๆ ใจละลายกันทั้งบ้านทั้งเมืองอีกด้วย
หากย้อนกลับไปเมื่อประมาณ 8 ปีที่แล้ว ก่อนที่สาวแองจี้จะมาคบกับสามีคนปัจจุบันอย่าง ทารีก คาดดูมี เศรษฐีน้ำมันคูเวตอย่างตอนนี้ เธอเคยมีข่าวคบกับหนุ่มไฮโซ ทายาทเนสกาแฟ อย่างหนุ่มกึ้ง เฉลิมชัย อยู่ช่วงหนึ่ง ซึ่งความรักระหว่างสาวแองจี้กับหนุ่มกึ้งในขณะนั้น ทำให้แองจี้เจ็บช้ำใจมาก เนื่องจากหนุ่มกึ้งมักมีข่าวกับดารานักแสดงสาวหลายคน ไม่ว่าจะเป็น อั้ม พัชราภา, ซาร่า มาลากุล, มด ทรีจี และที่เด็ดสุดก็คือมีข่าวกับสาวหยาด หยาดทิพย์ ราชปาล ที่ออกมาให้สัมภาษณ์ว่าไปทานข้าวดูหนังกับหนุ่มกึ้ง จนในที่สุดความสัมพันธ์ระหว่างแองจี้และหนุ่มกึ้งก็มีอันต้องจบลง แฟนหนุ่มเศรษฐีคูเวตของสาวแองจี้จะมีรูปโฉมเป็นอย่างไร หลังมีข่าวออกมาว่าทั้งคู่ได้คบหาดูใจกันมานานมากถึง 9 ปี และได้หมั้นหมายกันแล้วเป็นแหวนเพชรเม็ดโต จนกระทั่งในปี 2557 ที่ผ่านมา สาวแองจี้ก็ได้ควงหวานใจหนุ่ม ทารีก มาเปิดตัวต่อสาธารณชน พร้อมกับเผยเหตุการณ์ตอนพบกันครั้งแรก ในที่สุดสาวแองจี้ กับหวานใจหนุ่มทารีก ก็จูงมือกันเข้าประตูวิวาห์กันไป หลังจากบ่มเพาะต้นรักมานานถึง 9 ปี ท่ามกลางบรรยากาศสุดโรแมนติกอย่างกับเทพนิยาย เมื่อวันที่ 27 กันยายน 2558 ณ โรงแรมสุดหรูใจกลางเมือง โรงแรมสยามเคมปินสกี้ โดยมีกับญาติ เพื่อนสนิท และเพื่อนในวงการมากมายต่างมาร่วมแสดงความยินดี ซึ่งในงานแต่งทั้งคู่ได้ให้สัญญาใจต่อกันว่าจะรักและดูแลกันไปจนตาย ทำเอาคนฟังและผู้มาร่วมงานถึงกับซาบซึ้งในความรักของทั้งคู่ทีเดียว
นอกจากนี้หลังจากแต่งงานแล้ว สาวแองจี้กับสามียังประกาศอีกว่าอยากจะมีทายาทเลย โดยส่วนตัวของสาวแองจี้คงต้องบินไปกลับระหว่างไทยกับคูเวต เนื่องจากมีธุรกิจอยู่ทั้ง 2 ที่ แต่อย่างไรก็ตามก็ยังไม่ทิ้งงานในวงการตอนนี้ เพราะกำลังติดงานถ่ายละครอยู่นั่นเอง
เหมือดคนตัวผู้
เหมือดคนตัวผู้ เป็นพืชในวงศ์ Proteaceae เป็นไม้ยืนต้น ใบเดี่ยว ช่อดอกออกตามกิ่ง ดอก สีขาวอมเหลือง ผลมีเปลือกแข็งและมีเมล็ดเดียว ทรงค่อนข้างกลม ชาวกะเหรี่ยงนำใบไปต้มน้ำแล้วเอามาล้างตา แก้อาการเจ็บตา เปลือกต้นใช้ต้มรวมกับส่วนผสมอื่นๆในการย้อมผ้า และให้คนที่กินอาหารเป็นพิษรับประทานเพื่อทำให้อาเจียน เนื้อไม้ใช้ทำเป็นหม้อนึ่งข้าว เขียง ครก เนื้อไม้ไม่มีพิษ ผลใช้ล่อสัตว์ในกับดัก เปลือกต้นชาวกะเหรี่ยงใช้ย้อมผ้าให้สีน้ำตาลอ่อน
วัน 57
อาคารวัน 57 () หรือที่เคยรู้จักในชื่อ "คาร์เนกี้ 57" คือ ตึกระฟ้าสูง 75 ชั้น ที่กำลังดำเนินการก่อสร้างในปัจจุบัน ตั้งอยู่เลขที่ 175 ถนนเวสต์ 57 ในมิดทาวน์ เกาะแมนแฮตตัน นครนิวยอร์ก โดยคาดว่าจะแล้วเสร็จใน พ.ศ. 2557 ด้วยความสูง 306 เมตร (1,004 ฟุต) ซึ่งจะกลายเป็นอาคารที่พักอาศัยที่สูงที่สุดในเมือง อย่างไรก็ตามโครงการนี้จะถูกไล่ทันโดยอาคาร "432 พาร์ก อเวนิว" ที่จะเสร็จสมบูรณ์ใน พ.ศ. 2558 ตึกแห่งนี้ประกอบด้วยคอนโดมีเนียม 90 ห้อง และโรงแรมไฮแอท 210 ห้อง ซึ่งจะเป็นอาคารใช้งานผสมระหว่างโรงแรมและคอนโดมีเนียมที่สูงที่สุดในนิวยอร์ก
กันดั้ม: G โนะ เรคอนกิสต้า
กันดั้ม: G โนะ เรคอนกิสต้า (Gundam Reconguista in G) เป็นผลงานซีรีส์ "กันดั้ม" ของบริษัท ซันไรส์ เป็นผลงานที่ถูกสร้างเพื่อฉลองครอบรอบ 35 ปีของซีรีส์ และเป็นผลงานทีวีซีรีส์ในรอบหลายปีซึ่งกำกับและเขียนบทโดย โทะมิโนะ โยะชิยุกิ บิดาผู้ให้กำเนิด กันดั้ม นับตั้งแต่ผลงาน∀กันดั้มในปี 2542 โดยจะเริ่มออกอากาศครั้งแรกในประเทศญี่ปุ่น ตั้งแต่ 2 ตุลาคม 2557 ถึงวันที่ 27 มีนาคม 2558 รวมทั้งสิ้น 26 ตอน
ซีรีส์นี้ถูกเซ็ตเวลาอยู่ในช่วงต่อจาก ศักราชอวกาศ เรียกว่า Regild Century (R.C.), ในปี R.C. 1014 เรื่องราวของเด็กหนุ่มผู้เป็นนักบินและสมาชิกของ "แคพพิทอลการ์ด", เบอร์ลิ เซนัม ในขณะที่กำลังถูกสลัดอวกาศจู่โจม เบอร์ลิ ก็ได้ออกไปขัดขวางพร้อมกับโมบิลด์สูทประสิทธิภาพสูงรุ่นใหม่ G-Self และนักบินของหุ่นเครื่องนี้ ไอด้า เรฮันตั้น และการขับเคลื่อนหุ่นที่จะทำได้ภายใต้เงื่อนไขพิเศษที่ไม่ซ้ำกัน ซึ่งจะกลายเป็นการสั่นคลอนยุค Rigirudo Century
วงศ์เหมือดคน
วงศ์เหมือดคนหรือ Proteaceae เป็นวงศ์ของพืชมีดอกที่กระจายพันธุ์ในซีกโลกใต้ มีสมาชิกประมาณ 80 สกุลและประมาณ1,600 สปีชีส์ อยู่ในอันดับProtealesเช่นเดียวกับวงศ์ Platanaceae และ Nelumbonaceae สกุลที่เป็นที่รู้จักทั่วไปได้แก่ "Protea", "Banksia", "Embothrium", "Grevillea", "Hakea", "Dryandra" และ "Macadamia"
การจัดจำแนกตามแบบของ Weston and Barker (2006) โดยเพิ่มเติมสกุลจาก Mast et al. (2008) เป็นดังต่อไปนี้:
โทเรย์แอร์โรส์ (ทีมวอลเลย์บอลหญิง)
โทเรย์แอร์โรส์ (; ) เป็นทีมวอลเลย์บอลหญิง ซึ่งตั้งอยู่ ณ โอสึ จังหวัดชิงะ ประเทศญี่ปุ่น ทีมนี้เข้าแข่งขันในวี.พรีเมียร์ลีก ซึ่งสโมสรแห่งนี้ได้รับการก่อตั้งใน ค.ศ. 2000 โดยมีเจ้าของทีมคือบริษัทข้ามชาติโทเรย์อินดัสทรีส์ และหมายเลขเสื้อของทีมจะเรียงตามลำดับอายุ
นอกจากนี้ ซะโอะริ คิมุระ, เอะริกะ อะระกิ ซึ่งเป็นนักกีฬาวอลเลย์บอลหญิงทีมชาติญี่ปุ่น และมาโนน เฟลียร์ ซึ่งเป็นนักวอลเลย์บอลหญิงชาวดัตช์ ต่างเคยทำหน้าที่ร่วมสังกัดสโมสรแห่งนี้ข้อมูล ณ เดือนเมษายน ค.ศ. 2014
เหตุการณ์จลาจลขององค์ชายครั้งที่หนึ่ง
เหตุการณ์จลาจลขององค์ชายครั้งที่หนึ่ง เป็นเหตุการณ์ที่เกิดขึ้นในช่วงปลายรัชสมัย พระเจ้าแทโจ ปฐมกษัตริย์แห่ง ราชวงศ์โชซอน
โดยเหตุการณ์นี้เกิดขึ้นเมื่อวันที่ 6 ตุลาคม ค.ศ. 1398 (วันที่ 26 เดือน 8 ตามปีจันทรคติจีน) สืบเนื่องจาก องค์ชายจองอัน หรือ ลีบังวอน โอรสองค์ที่ 5 ของ พระเจ้าแทโจ ซึ่งประสูติแต่ พระมเหสีซินอึย ซึ่งกระหายอำนาจและทะเยอทะยานไม่พอพระทัยที่พระราชบิดาสถาปนา องค์ชายอึยอัน หรือ ลีบังซอก โอรสองค์ที่ 8 พระอนุชาต่างพระมารดาเป็น รัชทายาท ทำการปลงพระชนม์องค์ชายอึยอันและ องค์ชายมูอัน ลีบังบอน โอรสองค์ที่ 7 พระเชษฐา
ร่วมพระมารดาขององค์ชายอึยอันรวมถึง จองโดจอน อัครมหาเสนาบดีและขุนนางคนโปรดของ พระเจ้าแทโจ ที่ให้การสนับสนุนองค์ชายอึยอันในการเป็น
รัชทายาท
หลังจากการสิ้นพระชนม์ขององค์ชายอึยอันตำแหน่งรัชทายาทจึงว่างลงองค์ชายจองอันจึงสถาปนา องค์ชายยองอัน หรือ ลีบังกวา โอรสองค์ที่ 2 ของ พระเจ้าแทโจ และเป็นพระเชษฐาร่วมพระ
มารดาเดียวกันกับองค์ชายจองอันเป็นรัชทายาทแทน
และได้ขึ้นครองราชย์เป็น พระเจ้าจองจง ในเวลาต่อมาซึ่งหลังจากนั้นก็ได้เกิดเหตุการณ์แบบ
เดียวกันนี้ขึ้นอีกเรียกว่า เหตุการณ์จลาจลขององค์ชายครั้งที่สอง
ส่วนพระเจ้าแทโจทรงเสียพระทัยมากที่ทรงเสียพระ
ราชโอรสองค์โปรดและขุนนางที่ทรงไว้วางพระทัย
มากที่สุดจึงทรงตัดสินพระทัยสละราชบัลลังก์และนำ
ตรา พระราชลัญจกร ไปยังเมือง ฮัมนึง นิวาสสถานเดิมของพระองค์
ลีจีรัน
ลีจีรัน (,1331-1402) ทรงเป็นแม่ทัพคนสำคัญและเป็นหนึ่งในผู้ร่วมตั้งราชวงศ์โชซอนเป็นพระเชษฐาร่วมพระราชมารดาเดียวกันกับ พระเจ้าแทโจ ปฐมกษัตริย์แห่ง ราชวงศ์โชซอน
องค์ชายลีจีรัน ประสูติเมื่อปี ค.ศ. 1331 เป็นพระราชโอรสใน พระเจ้าฮวันโจ หรือ ลีจาซุน ขุนศึกในสมัย ราชวงศ์โครยอ
ในปี ค.ศ. 1392 พระองค์ได้ร่วมมือกับ ลีบังวอน (พระเจ้าแทจง ในเวลาต่อมา) พระนัดดาและขุนนางคนอื่นๆเช่น โจจุน,ยุนโซจอง,นัมอึน ฯลฯ ปลด พระเจ้าคงยาง ลงจากราชบัลลังก์และโค่นล้ม
ราชวงศ์โครยอได้สำเร็จพร้อมกับสถาปนาลีซองกเย
ขึ้นเป็นพระเจ้าแทโจ
องค์ชายลีจีรัน สิ้นพระชนม์เมื่อปี ค.ศ. 1402 ขณะพระชนม์ได้ 71 พรรษา
พิษณุ หารคำตัน
จ่าอากาศเอกพิษณุ หารคำตัน เกิดวันที่ 1 พฤษภาคม พ.ศ. 2529 เป็นอดีตนักกีฬาวอลเลย์บอลชายทีมชาติไทย
พิษณุ เล่นกับสโมสรวอลเลย์บอลขอนแก่น ม.อีสาน ในปี พ.ศ. 2554 เขาได้รับรางวัล "บล็อกยอดเยี่ยม" จากการแข่งขัน วอลเลย์บอลชายไทยแลนด์ลีก ฤดูการที่ 2010–11""ไทยแลนด์ลีก 2010–11 "บล็อกยอดเยี่ยม"
432 พาร์กแอเวนู
432 พาร์กแอเวนู () คือโครงการตึกระฟ้าที่พักอาศัยโดยกลุ่ม CIM ในมิดทาวน์ แมนแฮตตัน นครนิวยอร์ก อาคารแห่งนี้ประกอบด้วยอะพาร์ตเมนต์ คอนโดมิเนียม ที่ความสูง 426.11 เมตร (1,398 ฟุต) ซึ่งจะกลายเป็นตึกที่สูงที่สุดอันดับ 3 ของสหรัฐอเมริกา และหนึ่งในตึกที่พักอาศัยที่สูงที่สุดในโลก และเป็นตึกที่สูงอันดับ 2 ในนครนิวยอร์ก รองจากวันเวิลด์เทรดเซ็นเตอร์ อย่างไรก็ตามเมื่อวัดความสูงจากหลังคา ตึก 432 พาร์กแอเวนูจะเป็นตึกที่สูงที่สุดในนิวยอร์ก โดยสูงกว่าวันเวิลด์เทรดเซ็นเตอร์ประมาณ 9.1 เมตร (30 ฟุต) อาคารมีการวางแผนแต่เดิมที่ความสูง 396 เมตร (1,300 ฟุต) ใน พ.ศ. 2554 การก่อสร้างเริ่มใน พ.ศ. 2555 และจะเสร็จสมบูรณ์ใน พ.ศ. 2558 ตัวอาคารตั้งอยู่ที่ถนน 432 พาร์ก ซึ่งการก่อสร้างอาคารจำเป็นต้องรื้อถอนโรงแรมเดรก (Drake Hotel) จำนวน 495 ห้อง ที่สร้างใน ค.ศ. 1926 โรงแรมถูกขายในราคา 440 ล้านดอลลาร์สหรัฐให้กับผู้พัฒนาโครงการ Harry B. Macklowe และถูกรื้อถอนใน ค.ศ. 2007 ที่ตั้งนี้กลายเป็นหนึ่งในที่ดินที่มีค่ามากที่สุด เนื่องจากตั้งอยู่ใจกลางนครนิวยอร์ก
จีเอสคาลเท็กซ์โซลเคไอเอ็กซ์เอ็กซ์
จีเอสคาลเท็กซ์โซลเคไอเอ็กซ์เอ็กซ์ (; ) เป็นทีมวอลเลย์บอลหญิง ซึ่งตั้งอยู่ ณ โซล ประเทศเกาหลีใต้ ทีมนี้เข้าแข่งขันในวี-ลีก โดยมีเจ้าของทีมคือบริษัท จีเอสสปอร์ต และ สปอนเซอร์หลักจีเอสคาลเท็กซ์ ในเครือบริษัทจีเอส กรุ๊ป
ก่อตั้งขึ้นเป็นทีมวอลเลย์บอลโฮนัมปิโตรเคมี ปี 1970 ทีมนี้ถือว่าเป็นปกติที่ได้รับความนิยมมากที่สุดใน วี-ลีก ด้วยการสนับสนุนทางการเงินจากที่รู้จักกันดี จีเอส กรุ๊ป
วี-ลีก
โคโวคัพ
วอลเลย์บอลชิงแชมป์สโมสรเอเชีย
โยเกิร์ตบัลแกเรีย
โยเกิร์ตบัลแกเรีย (, "kiselo mlyako"; ) เป็นผลิตภัณฑ์นมเปรี้ยวชนิดหนึ่ง เดิมเป็นโยเกิร์ตประกอบด้วยนมล้วน แต่โยเกิร์ตบัลแกเรียได้ผ่านกรรมวิธีการทำนมเปรี้ยวด้วยแบคทีเรียที่ยังมีชีวิต ชื่อว่า "Lactobacillus bulgaricus" และ "Streptococcus thermophiles" กระบวนการหมักนมเปรี้ยวจะเสร็จสิ้นเมื่อโยเกิร์ตถูกทำให้เย็นลง และให้คงอุณหภูมิคงที่ไว้จะทำให้โยเกิร์ตเก็บไว้ได้นาน และจะเริ่มมีรสชาติที่เปรี้ยวยิ่งขึ้น
โยเกิร์ตบัลแกเรียคล้ายกับโยเกิร์ตทั่ว ๆ ไปที่ผลิตในคาบสมุทรบอลข่าน แต่สิ่งที่แตกต่างจากโยเกิร์ตทั่วไป นั่นคือ รสชาติ
แหล่งกำเนิดของโยเกิร์ตบัลแกเรีย ยากที่จะพิสูจน์อย่างชัดเจน ซึ่งแท้จริงแล้ว ประเพณีของบัลแกเรียนิยมทำโยเกิร์ต ชาวบัลแกเรียดั้งเดิมนิยมบริโภคโยเกิร์ตปริมาณมากต่อหนึ่งคน และมีการบันทึกในประวัติศาสตร์ว่า มีการผลิตโยเกิร์ตคุณภาพดี รวมถึงการใช้ความหลากหลายที่เป็นเอกลักษณ์ของจุลินทรีย์ที่ใช้ในกระบวนการผลิต ที่เรียกว่า "Lactobacillus bulgaricus" บางกระแสกล่าวกันว่า โยเกิร์ตมีต้นกำเนิดมาจากบัลแกเรีย แม้ยังไม่มีข้อพิสูจน์ แต่บางส่วนของภูมิภาคบังแกเรียก็เป็นแหล่งเพาะปลูกและบริโภคโยเกิร์ต มายาวนานตั้งแต่ก่อนปีคริสต์ศักราช 3000 นักประวัติศาสตร์บางท่านก็มองว่า บริเวณคามสมุทรบอลข่านก็เปรียบเสมือนถิ่นกำเนิดของโยเกิร์ตเช่นกัน
ฮิวสตัน ไดนาโม
ฮิวสตัน ไดนาโม ( Houston Dynamo) เป็นทีมสโมสรฟุตบอลประเทศสหรัฐอเมริกา ใน เมเจอร์ลีกซอกเกอร์ อยู่ที่รัฐเทกซัส เมืองฮิวสตัน ก่อตั้งขึ้นในปี ค.ศ. 2005 สโมสรนี้เริ่มเล่นในลีกดังกล่าวในปี 2006 โดยแต่เดิมมี
สนามเหย้าอยู่ที่ โรเบิร์ตสัน สเตเดียม ที่อยู่ในวิทยาลัยฮิวสตัน ก่อนที่จะย้ายไปที่ บีบีวีเอ คอมพาส สเตเดียม ในระหว่างฤดูกาล 2012
ฮวาซ็องไอบีเคอัลทอส
ฮวาซ็องไอบีเคอัลทอส (; ) เป็นทีมวอลเลย์บอลหญิงระดับอาชีพของประเทศเกาหลี ได้รับการก่อตั้งขึ้นในปี ค.ศ. 2011 ทีมนี้ตั้งอยู่ ณ เมืองซูว็อนและเป็นสมาชิกของสหพันธ์วอลเลย์บอลเกาหลี (KOVO) โดยมีสนามเหย้าของสโมสรแห่งนี้คือ ฮวาซ็องยิมเนเซียม ในซูว็อน
Ain't
Ain't เป็นคำภาษาอังกฤษย่อจากคำว่า "am not", "is not", "are not", "has not" และ "have not" ในภาษาอังกฤษท้องถิ่น ในบางภาษาถิ่น "ain't" ยังย่อมาจาก "do not", "does not", และ "did not" ก็ได้ พัฒนาการของคำว่า "ain't" สำหรับวลีว่า "to be not", "to have not" และ "to do not" ต่างเกิดขึ้นในเวลาต่างแตกต่างกัน การใช้คำว่า "ain't" ในความหมายว่า "to be not" เกิดขึ้นในกลางคริสต์ทศวรรษ 1700 และในความหมายว่า "to have not" เกิดขึ้นในคริสต์ทศวรรษ 1800
การใช้คำว่า "ain't" ยังคงเป็นประเด็นถกเถียงในภาษาอังกฤษมายาวนาน ผู้พูดจำนวนมากใช้คำว่า "ain't" เป็นภาษาพูดหรือในโอกาสที่ไม่เป็นทางการ โดยเฉพาะในพื้นที่หรือภาษาถิ่นหนึ่ง ๆ คำนี้มักทำให้ภาษาเสื่อมเสียอย่างมาก และอาจใช้เป็นเครื่องบ่งชี้สถานะทางเศรษฐกิจ สังคม หรือระดับการศึกษา การใช้คำนี้ถือว่าไม่อยู่ในมาตรฐานของพจนานุกรมทั่วไป เว้นแต่ว่าใช้ในเชิงสำนวนโวหาร (rhetorical) และพบได้ยากในงานเขียนที่เป็นทางการ
วีโว
วีโว () เป็นบริการฝากวิดีโอเกิดขึ้นโดยมียูนิเวอร์ซัลมิวสิคกรุ๊ป (Universal Music Group: UMG) กูเกิล โซนี่ มิวสิค เอ็นเตอร์เทนเมนท์ (Sony Music Entertainment: SME) วอร์เนอร์มิวสิกกรุ๊ป (Warner Music Group: WMG) และอาบูดาบีมีเดีย (Abu Dhabi Media) เป็นเจ้าของร่วมกัน (joint venture) ถือกำเนิดวันที่ 8 ธันวาคม ค.ศ. 2009 วิดีโอจากวีโวกระจายไปทั่วเว็บไซต์ โดยมีกูเกิลและวีโวแบ่งปันรายได้จากการโฆษณาร่วมกัน
วีโวนำเสนอมิวสิกวิดีโอจากสามค่ายเพลงใหญ่ ได้แก่ ยูนิเวอร์ซัลมิวสิกกรุ๊ป โซนีมิวสิกเอนเตอร์เทนเมนต์ และวอร์เนอร์มิวสิกกรุ๊ป อีเอ็มไอ ได้ออกใบอนุญาตให้กับวีโวก่อนเปิดตัวเพียงไม่นาน และออกให้โซนีมิวสิกเอนเตอร์เทนเมนต์ในปี ค.ศ. 2012 มีรายงานว่าวอร์เนอร์มิวสิกกรุ๊ปพิจารณารับฝากเนื้อหาไว้ แต่สร้างพันธมิตรเชิงคู่แข่งกับเอ็มทีวีเน็ตเวิกส์
เมทีโอรา
เมทีโอรา () เป็นสตูดิโออัลบั้มที่ 2 ของวงดนตรีร็อกชาวอเมริกัน ลิงคินพาร์ก อัลบั้มนี้ออกจำหน่ายเมื่อวันที่ 25 มีนาคม พ.ศ. 2546 โดยวอร์เนอร์บราเธอร์ส เรคคอร์ดส เป็นผลงานต่อจาก อัลบั้ม"รีแอนิเมชัน" (Reanimation) ซึ่งเป็นอัลบั้มดัดแปลงมาจากเพลงในอัลบั้มไฮบริดทีโอรี โดยลิงคินพาร์กได้ออกซิงเกิลในอัลบั้มนี้เป็นเวลากว่า 1 ปี ได้แก่ "ซัมแวร์ไอบีลอง" (Somewhere I Belong), "เฟนต์" (Faint), "นัมบ์" (Numb), "ฟรอมดิอินไซด์" (From the Inside) และ "เบรกกิงเดอะแฮบิต" (Breaking the Habit) และซิงเกิลโปรโมต "ไลอิงฟรอมยู" (Lying From You)
ในปี พ.ศ. 2556 อัลบั้มเมทีโอราขายได้กว่า 20 ล้านแผ่นทั่วโลก นอกจากนี้ เมทีโอรายังติดอันดับที่ 36 ของท็อป 200 อัลบั้มแห่งทศวรรษ ของบิลบอร์ด เพลงในอัลบั้มนี้ส่วนหนึ่งได้นำไปรีมิกซ์ร่วมกับผลงานเพลงของเจย์-ซี ในอัลบั้ม"คอลลิชันคอร์ส" (Collision Course)
เพลงทั้งหมดแต่งและผลิตโดยลิงคินพาร์ก
มูลนิธินิปปอน
มูลนิธินิปปอน (, ) เป็นมูลนิธิเอกชนที่ไม่แสวงหากำไรของกรุงโตเกียวประเทศญี่ปุ่น ก่อตั้งขึ้นในปี ค.ศ. 1962 โดย Ryoichi Sasakawa ซึ่งมูลนิธินี้ให้การสนับสนุนในเรื่องการพัฒนาทางทะเล การทำงานด้านมนุษยธรรม สวัสดิการสังคม การสาธารณสุข และการศึกษาทั่วโลก
ไมล์สฟอร์เม็น
ไมล์สฟอร์เม็น () เป็นองค์กรการกุศลในสหราชอาณาจักร ซึ่งเป็นเจ้าภาพวิ่งหรรษาเฉพาะผู้ชายทั่วประเทศ เพื่อระดมทุนสำหรับองค์กรการกุศลด้านโรคมะเร็ง โดยพวกเขาสามารถระดมทุนได้แล้วกว่า 84,500 ปอนด์
โปย
โปย (poi) เป็นคำศัพท์จากภาษาฮาวาย ใช้เรียกอาหารจานหลักสำคัญต่อชาวพอลินีเซียซึ่งทำจากหัวเผือก (ในภาษาฮาวายเรียกว่า กาโล) โปยเป็นส่วนประกอบสำคัญของอาหารฮาวาย
โปยทำจากหัวเผือกนึ่งหรืออบแล้วนำไปบด ระหว่างบดผู้ทำโปยจะใส่น้ำเติมไปทีละนิด จนกว่าจะพอใจกับความเหนียว ซึ่งแล้วแต่ความชอบของผู้บริโภค บางคนชอบแบบเหลวๆ ส่วนบางคนชอบแบบเหนียวข้น ผู้บริโภคมักจะใช้นิ้วมือตักโปยขึ้นรับประทาน โดยมีวิธีการตักที่ต่างกัน เช่น ตักหนึ่งนิ้ว ตักสองนิ้ว หรือ ตักสามนิ้ว อันมักขึ้นอยู่กับความเหนียวของโปย ถ้าเหนียวน้อยก็ต้องใช้หลายนิ้ว ถ้าเหนียวมากก็ใช้น้อยนิ้ว
โปยที่ทำจากเผือก ไม่ควรสบสนกับ
การแข่งขันยกน้ำหนักชิงชนะเลิศแห่งโลก 1997
การแข่งขันยกน้ำหนักชิงชนะเลิศแห่งโลก () จัดขึ้นที่ ยิมเนเซียมภายในสนาม 700 ปีเชียงใหม่, จังหวัดเชียงใหม่. เริ่มทำการแข่งขันตั้งแต่วันที่ 6–14 ธันวาคม, พ.ศ. 2540. แบ่งได้ดังนี้ นักกีฬาชาย 189 คน (51 ชาติ) และ นักกีฬาหณญิง 143 คน (29 ชาติ).
Ranking by Big (Total result) medals 
Ranking by all medals: Big (Total result) and Small (Snatch and Clean & Jerk)
นักกีฬาที่ทำการแข่งขัน 332 คนจาก 58 ประเทศที่เข้าร่วมแข่งขัน.
การแข่งขันยกน้ำหนักชิงชนะเลิศแห่งโลก 1911
การแข่งขันยกน้ำหนักชิงชนะเลิศแห่งโลก พ.ศ. 2454 จัดขึ้นทั้งหมด 4 สนาม โดยสามสนามแรกจัดขึ้นที่ จักรวรรดิเยอรมัน และ สนามที่ 4 จัดขึ้นที่ จักรวรรดิออสเตรีย-ฮังการี.
การแข่งขันสนามที่ 1 (การแข่งขันยกน้ำหนักชิงชนะเลิศแห่งโลกครั้งที่ 15) จัดขึ้นที่ ชตุทท์การ์ท, ราชอาณาจักรเวือร์ทเทมแบร์ก ในวันที่ 29 - 30 เมษายน พ.ศ. 2454. มีนักกีฬาชายเข้าร่วมแข่งขัน 36 คน จาก 3 ชาติ.
การแข่งขันสนามที่ 2 (การแข่งขันยกน้ำหนักชิงชนะเลิศแห่งโลกครั้งที่ 16) จัดขึ้นที่ เบอร์ลิน, ราชอาณาจักรปรัสเซีย ในวันที่ 13 - 14 พฤษภาคม พ.ศ. 2454. มีนักกีฬาชายเข้าร่วมแข่งขัน 27 คน จาก 2 ชาติ.
การแข่งขันสนามที่ 3 (การแข่งขันยกน้ำหนักชิงชนะเลิศแห่งโลกครั้งที่ 17) จัดขึ้นที่ เดรสเดน, ราชอาณาจักรแซกโซนี ในวันที่ 26 มิถุนายน พ.ศ.2454. มีนักกีฬาชายเข้าร่วมแข่งขัน 21 คน จาก 3 ชาติ.
การแข่งขันสนามที่ 4 (การแข่งขันยกน้ำหนักชิงชนะเลิศแห่งโลกครั้งที่ 18) จัดขึ้นที่ เวียนนา, จักรวรรดิออสเตรีย-ฮังการี ตั้งแต่วันที่ 29 มิถุนายน ถึง 2 กรกฎาคม พ.ศ. 2454. มีนักกีฬาชายเข้าร่วมแข่งขัน 32 คน จาก 3 ชาติ.
ซูว็อนฮุนไดเอ็นจิเนียริงแอนด์คอนสตรัคชันฮิลล์สเตท
ซูว็อนฮุนไดเอ็นจิเนียริง&คอนสตรัคชันฮิลล์สเตท (; ) เป็นทีมวอลเลย์บอลระดับอาชีพของประเทศเกาหลีที่ได้รับการก่อตั้งในปี ค.ศ. 1977 และเปลี่ยนเป็นระดับอาชีพในปี ค.ศ. 2005 ทีมนี้ตั้งอยู่ ณ เมืองซูวอนและเป็นสมาชิกของสหพันธ์วอลเลย์บอลเกาหลี (KOVO) โดยมีสนามเหย้าของสโมสรแห่งนี้คือ ซูวอนยิมเนเซียม ในซูวอน
วี-ลีก
โคโวคัพ
เบิร์ธเดย์ (เพลงเคที เพร์รี)
"เบิรธเดย์" () เป็นเพลงแนวดิสโก้ของนักร้องอเมริกัน เคที เพร์รี จากสตูดิโออัลบั้มลำดับที่สี่ "ปริซึม" (ค.ศ. 2013) เพลงเขียนโดยเพร์รี บอนนี แม็กคี และโปรดิวเซอร์เพลงคือ ดร.ลู้ก แมกซ์ มาร์ติน และเซอร์คัต เหล่านักวิจารณ์เพลงรวมทั้งตัวเพร์รีเองได้เปรียบเทียบเพลงนี้กับงานเพลงของพรินซ์ และมารายห์ แครี ในเนื้อเพลง เพร์รีพูดถึงงานเลี้ยงวันเกิดเพื่อนในเรื่องทางเพศด้วยภาษาสองแง่สองง่าม ค่ายเพลงแคปิตอลส่งเพลงเบิร์ธเดย์ผ่านเมนสตรีม (mainstream) และคลื่นวิทยุในวันที่ 21 เมษายน ค.ศ. 2014 เป็นซิงเกิลลำดับที่สี่จากอัลบั้ม "ปริซึม"
หลังปล่อยเพลง "เบิร์ธเดย์" ได้รับคำวิจารณ์ทั่วไปด้านดี นักวิจารณ์ยกย่องจังหวะของเพลงแต่ติเรื่องสองแง่สองง่ามในบางครั้ง หลังจากปล่อยอัลบั้ม "ปริซึม" เพลง "เบิร์ธเดย์" เข้าชาร์ตของเกาหลีใต้และฝรั่งเศส และหลังจากปล่อยเป็นซิงเกิลทางการ เพลงประสบความสำเร็จระดับปานกลางทั่วโลก เพลงขึ้นถึง 30 อันดับแรกบนชาร์ตซิงเกิลของประเทศออสเตรเลีย สหราชอาณาจักร และเนเธอร์แลนด์ ขณะที่ทำอันดับสูงสุดที่อันดับที่ 17 บนชาร์ตบิลบอร์ดฮอต 100 และอันดับที่ 7 บนชาร์ตแคนาเดียนฮอต 100 มิวสิกวิดีโอออกอากาศวันที่ 24 เมษายน ค.ศ. 2014 วิดีโอโดยรวมบันทึกจากกล้องที่ซ่อนไว้ นำเสนอเพร์รีที่ปลอมตัวเป็นตัวละครต่าง ๆ 5 ตัวในงานวันเกิดและงานเฉลิมฉลองอื่น ๆ
เจสส์ กลินน์ นำเพลงมาร้องในรายการไลฟ์เลาจ์ ทางสถานีบีบีซีเรดิโอ 1
"เบิร์ธเดย์" แต่งโดยเพร์รี บอนนี แม็กคี เซอร์คัต ดร.ลู้ก และแมกซ์ มาร์ติน สามคนหลังผลิตเพลงและทำดนตรีและโปรแกรมเสียงด้วย กลองบรรเลงโดยสตีเวน วูลฟ์ ขณะที่เครื่องเป่าบรรเลงโดยเดอะแซตเทอร์เดย์ไนต์ไลฟ์แบนด์ เรียบเรียงโดยเลนนี พิกเกตต์ และดัดแปลงเสียงโดยเดฟ โอดอนเนลล์ ผู้ดัดแปลงเสียงทั้งเพลงคือปีเตอร์ คาร์สัน คลินต์ กิบส์ แซท ฮอลแลนด์ และไมเคิล อิลล์เบิร์ต และผสมเสียงดนตรีโดยเซอร์บัน เกเนีย ที่มิกซ์สตาร์สตูดิโอส์ ที่เวอร์จิเนียบีช รัฐเวอร์จิเนีย ร่วมกับวิศวกรเสียง จอห์น เฮนส์ ตัวเพลงบันทึกเสียงในห่องอัดหลายแห่ง เช่น ลู้กส์อินเดอะบู ในแมลิบู รัฐแคลิฟอร์เนีย คอนเวย์เรคอร์ดิงส์สตูดิโอส์ ในฮอลลีวูด รัฐแคลิฟอร์เนีย เพลย์แบ็กเรคอร์ดิงสตูดิโอ ในแซนตาบาร์บารา รัฐแคลิฟอร์เนีย เอ็มเอ็กซ์เอ็มสตูดิโอส์ ในสตอกโฮล์ม ประเทศสวีเดน และซีเคร็ตการ์เดนสตูดิโอส์ ในมอนเทชิโต รัฐแคลิฟอร์เนีย
เพลงหลุดเข้าไปในอินเตอร์เน็ตในวันที่ 16 ตุลาคม ค.ศ. 2013 สองวันก่อนออกอัลบั้ม"ปริซึม" ในวันที่ 3 เมษายน ค.ศ. 2014 นักร้องประกาศทางทวิตเตอร์ว่า "เบิร์ธเดย์" จะออกจำหน่ายเป็นซิงเกิลที่สี่จากอัลบั้ม และนำปกซิงเกิลขึ้นเผยแพร่ด้วย ภาพบนปกเป็นภาพถ่ายที่ถ่ายในงานเลี้ยงวันเกิดราว ค.ศ. 1990 เห็นภาพเพร์รีผมบลอนด์ และพี่สาว แองเจลา ฮัดสัน ยิ้มให้กับกล้อง มีลูกโป่งตัวหนังสือ "พอง ๆ" ถูกปรับแต่งด้วยโปรแกรมโฟโตชอปให้สะกดเป็นชื่อของเพร์รี มีชื่อเพลงปรากฏที่เทียนบนเค้กดอกไม้ ในการส่งเสริมซิงเกิล วิดีโอเนื้อเพลง "เบิร์ธเดย์" ถูกนำขึ้นบนบัญชีวีโวของเพร์รีในวันที่ 10 เมษายน ค.ศ. 2014 นำเสนอเค้กและขนมหวานหลากหลายชนิด ประดับด้วยลูกกวาด ตกแต่งด้วยเนื้อเพลงและจบลงที่เพร์รีจุดเทียนเล่มสุดท้ายบนเค้ก
วงศ์จอกหูหนู
วงศ์จอกหูหนูหรือSalviniaceae เป็นวงศ์ของเฟินน้ำที่อยู่ในอันดับ Salviniales. มีสองสกุลคือ "Azolla" และ "Salvinia". "Azolla" เดิมเคยอยู่ในวงศ์ Azollaceae, แต่งานวิจัยปัจจุบันพบว่า "Azolla" แบะ "Salvinia" เป็นสกุลพี่น้องกันซึ่งมีความสัมพันธ์กันดังแผนภาพ
วงศ์กะตังใบ
วงศ์กะตังใบ หรือ Leeaceae เป็นวงศ์เก่าในระบบการจัดจำแนกที่ใช้สัณฐานวิทยาเป็นหลัก ในระบบ APG จะรวมสกุล "Leea "เข้าในวงศ์ Vitaceae เช่นในระบบ APG II ให้ "Leea" อยู่ในวงศ์ย่อย Leeoideae (Vitaceae). ความแตกต่างที่สำคัญระหว่าง Leeaceae และ Vitaceae อยู่ที่ละอองเรณูแต่ส่วนใหญ่จะ "Leea" ในวงศ์ Vitaceae.
กิลตีออลเดอะเซม
"กิลตีออลเดอะเซม" () เป็นเพลงของวงดนตรีร็อกชาวอเมริกัน ลิงคินพาร์ก เป็นซิงเกิลแรกที่รวมอยู่ในสตูดิโออัลบั้มที่ 6 ของวง "เดอะฮันติงปาร์ตี" เพลงนี้มีศิลปินรับเชิญ ราคิม เป็นนักร้องแร็ปชาวอเมริกาจากอีริคบีแอนด์ราคิม มาร่วมสร้างผลงานเพลงด้วย
มิวสิกวิดีโอของ "กิวตีออลเดอะเซม" เป็นความร่วมมือระหว่างลิงคินพาร์กกับโปรเจกต์สปาร์กของไมโครซอฟท์ ที่เปิดโอกาสให้แฟนคลับได้แก้ไขดัดแปลงสร้างสรรค์ผลงานเกม ในเกมที่แสดงในมิวสิกวิดีโอ ตัวเอกของเกม ซึ่งโดนความรู้สึกผิดหลอกหลอน และต้องพยายามหนีจากความรู้สึกผิดเหล่านั้น ด่านต่าง ๆ มีลักษณะคล้ายกับการผสมผสานระหว่างเกมเทมเพิลรัน ที่เป็นตัววิ่ง และศิลปะสไตล์นัวร์ของแบดแลนด์ ผู้เล่นที่เล่นได้ดี จะสามารถปลดล็อกเพลงสำเร็จ
การแข่งขันยกน้ำหนักชิงชนะเลิศแห่งโลก 1905
การแข่งขันยกน้ำหนักชิงชนะเลิศแห่งโลก พ.ศ. 2448 จัดขึ้นทั้งหมด 3 สนาม โดยสองสนามแรกจัดขึ้นที่ จักรวรรดิเยอรมัน และ สนามที่ 3 จัดขึ้นที่ สาธารณรัฐฝรั่งเศสที่ 3.
การแข่งขันสนามที่ 1 (การแข่งขันยกน้ำหนักชิงชนะเลิศแห่งโลกครั้งที่ 6) จัดขึ้นที่ เบอร์ลิน, ราชอาณาจักรปรัสเซีย ในวันที่ 8 - 10 เมษายน พ.ศ. 2448. มีนักกีฬาชายเข้าร่วมแข่งขัน 41 คน จาก 4 ชาติ.
การแข่งขันสนามที่ 2 (การแข่งขันยกน้ำหนักชิงชนะเลิศแห่งโลกครั้งที่ 7) จัดขึ้นที่ ดืสบูร์ก, มณฑลไรน์ ในวันที่ 11 - 13 มิถุนายน พ.ศ. 2448. มีนักกีฬาชายเข้าร่วมแข่งขัน 7 คน จาก 2 ชาติ.
การแข่งขันสนามที่ 3 (การแข่งขันยกน้ำหนักชิงชนะเลิศแห่งโลกครั้งที่ 8) จัดขึ้นที่ ปารีส, สาธารณรัฐฝรั่งเศสที่ 3 ในวันที่ 16 ถึง 30 ธันวาคม พ.ศ.2448. มีนักกีฬาฝรั่งเศสในฐานะชาติเจ้าภาพเข้าร่วมแข่งขันทั้งหมด 16 คน.
การแข่งขันยกน้ำหนักชิงชนะเลิศแห่งโลก 1910
การแข่งขันยกน้ำหนักชิงชนะเลิศแห่งโลก พ.ศ. 2453 จัดขึ้นทั้งหมด 2 สนาม โดยสนามแรกจัดขึ้นที่ จักรวรรดิเยอรมัน และ สนามที่ 2 จัดขึ้นที่ จักรวรรดิออสเตรีย-ฮังการี.
การแข่งขันสนามที่ 1 (การแข่งขันยกน้ำหนักชิงชนะเลิศแห่งโลกครั้งที่ 13) จัดขึ้นที่ ดึสเซลดอร์ฟ, มณฑลไรน์ ในวันที่ 29 - 30 เมษายน พ.ศ. 2453. มีนักกีฬาชายเข้าร่วมแข่งขัน 57 คน จาก 5 ชาติ.
การแข่งขันสนามที่ 4 (การแข่งขันยกน้ำหนักชิงชนะเลิศแห่งโลกครั้งที่ 18) จัดขึ้นที่ เวียนนา, จักรวรรดิออสเตรีย-ฮังการี ตั้งแต่วันที่ 9 ถึง 2 กรกฎาคม พ.ศ. 2453. มีนักกีฬาชายเข้าร่วมแข่งขัน 15 คน จาก 2 ชาติ.
โรงพยาบาล 57357
โรงพยาบาล 57357 (; ) ตั้งอยู่ ณ กรุงไคโร ประเทศอียิปต์ ซึ่งเป็นหนึ่งในโรงพยาบาลที่เชี่ยวชาญด้านโรคมะเร็งเด็ก ที่มีขนาดใหญ่ที่สุดในโลก การระดมทุนสำหรับโรงพยาบาล ประกอบด้วยเทศกาลระดมทุนที่มีผู้เข้าร่วมเป็นจำนวนมาก โดยเริ่มขึ้นในปี ค.ศ. 1998 และมีเป้าหมายเปิดดำเนินงานขึ้นในเดือนธันวาคม ค.ศ. 2003 แต่ในที่สุด ก็ได้มีการเปิดดำเนินงานจริงในปี ค.ศ. 2007
สำหรับหมายเลข 57357 นั้น เป็นหมายเลขบัญชีธนาคารที่จะรับบริจาคจากประชาชนในการสร้างโรงพยาบาล
ณัฏฐินี เจียรวนนท์
ณัฏฐินี เจียรวนนท์ หรือ นาตาลี เจียรวนนท์ (ชื่อเล่น: ลี) เป็นนักแสดงหญิงไทย เกิดเมื่อวันที่ 26 ธันวาคม พ.ศ. 2523 เป็นบุตรของ ดร.ประทีป เจียรวนนท์ ทายาทตระกูลเครือเจริญโภคภัณฑ์ หรือ ซีพี คุณแม่เป็นคนอเมริกัน สำเร็จการศึกษาในระดับมัธยมศีกษาจาก โรงเรียนวัฒนาวิทยาลัย สำเร็จการศึกษาในระดับปริญญาตรี มหาวิทยาลัยธรรมศาสตร์ ภาคอินเตอร์ คณะศิลปศาสตร์ สาขาอังกฤษและอเมริกันศึกษา British and American Studies (BAS) และระดับปริญญาโท จุฬาลงกรณ์มหาวิทยาลัย คณะเศรษฐศาสตร์ ธุรกิจ (MABE) เส้นทางในวงการบันเทิง มีผลงานมากมาย เช่น มิวสิควิดีโอเพลง พรุ่งนี้ไม่ต้องโทรมา ของ เจอาร์ - วอย และผลงานภาพยนตร์เช่น ภารกิจบิดระเบิดรัก (Delivery Sexy Love) รับบท เจน ในปี 2549 ตามด้วยละคร ทะเลสาบสีเลือด ดาวเปื้อนดิน เจ้าหญิงลำซิ่ง แจ๋วใจร้ายกับคุณชายเทวดา กุหลาบเหนือเมฆ รักออกอากาศ เสน่หาสัญญาแค้น ฯลฯ เป็นต้น
ชีวิตส่วนตัวคบหาดูใจกับ ฟลุค- เกริกพล มัสยวาณิช
คณะกรรมการมรดกโลก
คณะกรรมการมรดกโลก () ถูกก่อตั้งโดยเป็นส่วนหนึ่งของของมรดกโลกของยูเนสโก
คณะกรรมการมรดกโลกจะมีการประชุมร่วมกันหลายครั้งในแต่ละปี เพื่ออภิปรายถึงแผนการจัดการเกี่ยวกับแหล่งมรดกโลกที่ยังคงอยู่ และรับรายชื่อสถานที่ที่ประเทศต่างๆเสนอให้ได้รับการพิจารณาให้ขึ้นทะเบียนเป็นมรดกโลก และจะมีการประชุมครั้งหนึ่งที่เรียกว่า การประชุมคณะกรรมการมรดกโลกสมัยสามัญ (World Heritage Committee Session) ซึ่งจัดขึ้นเป็นประจำทุกปี เพื่อตัดสินว่าสถานที่ที่ได้รับการเสนอชื่อแห่งใดที่จะได้รับการขึ้นทะเบียนอย่างเป็นทางการ
การประชุมสมัยสามัญประจำปีจะผลัดเปลี่ยนหมุนเวียนกันจัดในเมืองสำคัญต่างๆจากทั่วโลก ซึ่งนอกจากครั้งที่จัดขึ้นที่กรุงปารีส อันเป็นที่ตั้งของสำนักงานใหญ่ขององค์การยูเนสโกแล้ว จะมีเพียงประเทศที่สมาชิกของคณะกรรมการมรดกโลกเท่านั้นที่จะได้รับสิทธิในการจัดการประชุมครั้งต่อไป โดยจะต้องได้รับความเห็นชอบจากคณะกรรมการ และรับรองได้ว่าสมาชิกภาพของประเทศนั้นๆจะไม่หมดวาระลงเสียก่อนที่จะได้จัดการประชุม
คย็องบกคิมช็อนไฮพาส
ซองนัมโคเรียเอ็กซ์เพรสเวย์คอร์ปอเรชั่นไฮพาสซีนิธ (; ) เป็นทีมวอลเลย์บอลระดับอาชีพของประเทศเกาหลีที่ได้รับการก่อตั้งในปี ค.ศ. 1971 และเปลี่ยนเป็นระดับอาชีพในปี ค.ศ. 2005 ทีมนี้ตั้งอยู่ ณ เมืองซองนัมและเป็นสมาชิกแห่งสหพันธ์วอลเลย์บอลเกาหลี (KOVO) โดยมีสนามเหย้าของสโมสรแห่งนี้คือ คิมช็อนยิมเนเซียม ในคิมช็อน
วี-ลีก
โคโวคัพ
ท้าวเวปจิตติ
ตามความเชื่อในศาสนาพุทธและศาสนาฮินดู ท้าวเวปจิตติ () หรือท้าววิประจิตติ () เป็นราชาของพวกอสูร จึงมีสมัญญาว่าอสุรราช
ศาสนาพุทธเชื่อว่าท้าวเวปจิตติเป็นจอมอสูร อาศัยในเมืองสุทัศน์ บนยอดเขาพระสุเมรุ ต่อมาถูกมฆมานพซึ่งมาเกิดเป็นท้าวสักกะและบริวารมอมเหล้าจนไม่ได้สติ จึงถูกจับโยนลงมาอยู่ใต้เขาพระสุเมรุ ด้วยอำนาจบุญเก่าจึงเกิดเป็นเมืองใหม่ลักษณะเหมือนเมืองสุทัศน์ อยู่ใต้เขานั้นเป็นที่อาศัยของเหล่าอสูร พวกอสูรเข้าใจว่าตนยังอยู่บนเขาพระสุเมรุ จนเมื่อเห็นต้นแคฟอยในเมืองผลิดอก อสูรจึงระลึกได้ว่าตนเองอยู่ใต้เขา เพราะในเมืองสุทัศน์มีต้นปาริชาต ท้าวเวปจิตติจึงแต่งกองทัพอสูรยกไปหมายจะชิงเอาเมืองสุทัศน์คืน เกิดเป็น "เทวาสุรสงคราม" (สงครามระหว่างเทพกับอสูร) ทั้งสองฝ่ายผลัดกันแพ้ชนะเรื่อยมา ฝ่ายใดแพ้ก็จะหนีกลับเข้าเมือง ฝ่ายตรงข้ามไม่สามารถตีเข้าเมืองได้ ต้องยกทัพกลับไป ทั้งสองเมืองจึงได้ชื่อว่าอยุชฌปุระ (เมืองที่ไม่มีใครรบชนะได้)
ท้าวเวปจิตติมีธิดาอยู่องค์หนึ่งคือพระแม่สุชาดา ต่อมากลายเป็นชายาเอกของท้าวสักกะ
ตำนานในศาสนาฮินดูระบุว่า ท้าววิประจิตติเป็นบุตรที่ทรงฤทธิ์ที่สุดของพระกัศยปะกับนางทนุ จึงถือเป็นพวกทานพ ท้าววิประจิตติได้เป็นพระราชาปกครองพวกทานพแทนท้าวปุโลมัน พระเชษฐาที่ถูกพระอินทร์สังหารไป คัมภีร์ปัทมปุราณะระบุว่าท้าววิประจิตติมีบุตรคือพระราหู
นอกจากนี้ ในมหาภารตะยังกล่าวว่าท้าววิประจิตติได้มากำเนิดเป็นท้าวชราสันธ์อีกด้วย
พรหมจารีสีดำ
เหมือนแพร หญิงสาวที่บอบช้ำกับความรักอย่างสาหัสตั้งแต่อายุ 15 ความผิดหวังอย่างรุนแรงทำให้เธอตัดสินใจฆ่าตัวตาย แต่บัดนี้กาลเวลาบ่มเพาะให้เธอกร้าวแกร่งขึ้น เธอมิใช่แพรไหมอันบอบบางเฉกเช่นกาลก่อนอีกต่อไป และเธอกำลังจะกลับมาชำระแค้น
พิมาน หนุ่มใหญ่ผู้รับผิดชอบมรดกสืบต่อจากพี่ชาย เขาต้องเผชิญกับผลการกระทำที่พี่ชายเขาก่อไว้ และในที่สุดความโกรธแค้นจากการสูญเสีย ทำให้เขากลับกลายจากสุภาพบุรุษเป็นซาตานได้ในชั่วพริบตา เมื่อเมล็ดพันธ์แห่งรักถูกฝังอยู่ลึกสุดในห้วงแห่งรอยแค้น ความรักนั้นจะมีโอกาสผลิดอกงอกงามหรือไร
กฎ 68-95-99.7
ในทางสถิติศาสตร์ กฎ 68-95.99.7 (68–95–99.7 rule) หรืออาจเรียกว่า กฎสามซิกมา (three-sigma rule), กฎเชิงประจักษ์ (empirical rule) หรือกฎ 95% (95% Rule) เป็นกฎที่แสดงให้เห็นว่าในการแจกแจงปรกติ ค่าของข้อมูลเกือบทั้งหมดจะอยู่น้อยกว่าหรือมากกว่าค่าเฉลี่ยเลขคณิตเป็นจำนวนสามเท่าของส่วนเบี่ยงเบนมาตรฐาน เป็นต้นว่า 68.27% ของข้อมูลทั้งหมดจะมีค่าน้อยกว่าหรือมากกว่าค่าเฉลี่ยเลขคณิตเป็นจำนวนหนึ่งเท่าของส่วนเบี่ยงเบนมาตรฐาน 95.45% มีค่าน้อยกว่าหรือมากกว่าสองเท่า และเกือบทุกค่าของข้อมูล (99.7%) มีค่าน้อยกว่าหรือมากกว่าสามเท่าของส่วนเบี่ยงเบนมาตรฐาน
หากเขียนเป็นสัญลักษณ์ทางคณิตศาสตร์จะได้ดังนี้ เมื่อ x แทนค่าที่สังเกตจากตัวแปรสุ่มที่มีการแจกแจงปกติ μ เป็นค่าเฉลี่ยเลขคณิตของการแจกแจง และ σ คือส่วนเบี่ยงเบนมาตรฐานของข้อมูลดังกล่าว
รายชื่อแหล่งมรดกโลกในเอเชียตะวันออกเฉียงใต้
องค์การยูเนสโกได้ขึ้นทะเบียนสถานที่สำคัญใน 9 ประเทศในภูมิภาคเอเชียตะวันออกเฉียงใต้ เป็นมรดกโลก ทั้งสิ้น 38 แห่ง
เพย์โฟน (เพลง)
"เพย์โฟน" () เป็นเพลงของวงดนตรีแนวป็อปร็อกอเมริกัน มารูนไฟฟ์ ร้องร่วมกับแรปเปอร์ชาวอเมริกัน วิซ คาลิฟา เพลงออกจำหน่ายวันที่ 17 เมษายน ค.ศ. 2012 เป็นซิงเกิลเปิดตัวสตูดิโออัลบั้มชุดที่สี่ "โอเวอร์เอกซ์โพสต์" (ค.ศ. 2012) เพลงเขียนโดยแอดัม เลอวีน เบนนี บลังโก อัมมาร์ มาลิก โรโบป็อป เชลล์แบ็กและคาลิฟา แลโปรดิวซ์โดยบลังโก และเชลล์แบ็ก เพลงเป็นแนวป็อปบัลลาด และพูดถึงเรื่องความรักที่จบลง เพลงได้รับคำวิจารณ์ด้านดี นักวิจารณ์ยกย่องเมโลดีที่ฟังติดหูและเรียกว่าเป็น "ความสำเร็จจากวิทยุ" (a radio success) แต่บางคนติเรื่องบทบาทของคาลิฟา
มิวสิกวิดีโอทางการกำกับโดยแซมมวล เบเยอร์ แสดงเลอวีนที่กำลังกำจัดโจรปล้นธนาคารและพยายามจะเป็น "ฮีโร" ท่ามกลางห่ากระสุน เขาขโมยปืนจากโจรได้และก็กลายเป็นผู้มีความผิดเสียเอง ด้วยเหตุนี้ เขาจึงต้องหนีขบวนรถตำรวจด้วย ซึ่งเขาทำได้โดยแทบไม่ต้องพยายาม วิดีโอได้รับคำชมจากนักวิจารณ์ซึ่งกล่าวว่า เหมือนได้ชมภาพยนตร์แอ็กชันสั้น ๆ เรื่องหนึ่ง วิดีโอได้เข้าชิงรางวัลเอ็มทีวีวิดีโอมิวสิกอะวอดส์ สาขา วิดีโอเพลงป็อปยอดเยี่ยม (Best Pop Video) แต่พ่ายให้กับเพลง "วอตเมกส์ยูบิวตีฟูล" ของวันไดเรกชัน
บนชาร์ตบิลบอร์ดฮอต 100 เพลงเปิดตัวที่อันดับที่สาม และขึ้นสูงสุดที่อันดับที่สอง เพลงขายได้ 493,000 หน่วยในสัปดาห์แรก กลายเป็นสัปดาห์ที่ขายเพลงดิจิตอลของศิลปินกลุ่มได้มากที่สุด และเป็นสัปดาห์ที่ขายดีที่สุดอันดับที่ 11 จากทั้งหมด เพลงขึ้นอันดับหนึ่งบนชาร์ตของแคนาดาถึง 8 สัปดาห์ต่อเนื่อง เพลงยังขึ้นอันดับหนึ่งบนชาร์ตของสหราชอาณาจักร เป็นซิงเกิลแรกของวงที่ทำได้ "เพย์โฟน" เป็นเพลงที่ขายดีที่สุดอันดับห้าของปี ค.ศ. 2012 ด้วยยอดขาย 9.5 ล้านซิงเกิล
สมชาย เทียมบุญประเสริฐ
สมชาย เทียมบุญประเสริฐ อดีตรองปลัดกระทรวงวิทยาศาสตร์และเทคโนโลยี
นายสมชาย เทียมบุญประเสริฐ เป็นชาวจังหวัดลพบุรี เกิด พ.ศ. 2499 ต.ทะเลชุบศร(แถวย่านสระแก้วหรือวงเวียนศรีสุริโยทัย) อ.เมือง จ.ลพบุรี เป็นบุตรคนเล็ก มีพี่ 5 คน บิดาชื่อนายเก่งเทียม แซ่แต้ มาดาชื่อนางซอกเค็ง แซ่แต้
เข้าเรียนประถมศึกษาที่โรงเรียนใกล้บ้าน โรงเรียนสหกิจวิทยาจนถึงชั้นประถม 7 (ปัจจุบันโรงเรียนเลิกกิจการไปแล้ว) แล้วเรียนต่อที่โรงเรียนพิบูลวิทยาลัยชั้น ม.ศ. 1 เมื่อปี พ.ศ. 2513 จบมัธยมปลาย เมื่อปี พ.ศ. 2517 เข้าศึกษาต่อที่คณะวิทยาศาสตร์และอักษรศาสตร์ มหาวิทยาลัยเกษตรศาสตร์ (K.U. 36) ในปี พ.ศ. 2519 จบการศึกษาใน พ.ศ. 2522 ปริญญาโท Master of Science, Information, Strayer College,Washington, D.C. ปี พ.ศ. 2535
หลังจบการศึกษาที่มหาวิทยาลัยเกษตรศาสตร์ ได้ทำงานที่ บริษัท Carbon Black จ. อ่างทอง ตำแหน่ง Process Technician ต่อมาได้สอบเข้ารับราชการสำนักงาน ก.พ. บรรจุเข้ารับราชการที่กระทรวงวิทยาศาสตร์ เทคโนโลยีและพลังงาน (ปัจจุบันคือกระทรวงวิทยาศาสตร์และเทคโนโลยี) เมื่อ วันที่ 29 กันยายน 2523 โดยเริ่มต้นทำงานที่ศูนย์ถ่ายทอดเทคโนโลยี สำนักงานปลัดกระทรวง ตำแหน่งนักวิทยาศาสตร์ ระดับ 3 เจริญเติบโตในชีวิตการรับราชการตามอัตภาพจนถึงปัจจุบัน
หลังกลับมาจากต่างประเทศได้กลับมาทำงานที่สำนักงานปลัดกระทรวงวิทยาศาสตร์ฯ โดยได้สั่งสมประสบการณ์ในหน่วยงานภายในสำนักงานปลัดกระทรวงดังนี้
วัดห้วยลี่
วัดห้วยลี่ ตั้งอยู่ ณ เลขที่ 58 บ้านห้วยลี่ หมู่ที่ 5 ตำบลตลิ่งชัน อำเภอเมืองสระบุรี จังหวัดสระบุรี 18000 มีฐานะเป็นวัดราษฎร์ สังกัดคณะสงฆ์มหานิกาย
วัดห้วยลี่ตั้งเมื่อ พ.ศ 2430 ได้รับพระราชทานวิสุงคามสีมาเมื่อวันที่ 11 กุมภาพันธ์ พ.ศ. 2517 เขตวิสุงคามสีมา กว้าง 30 เมตร ยาว 60 เมตร ที่ดินที่ตั้งวัดมีเนื้อที่ 14 ไร่เศษ น.ส. 3 เลขที่ 10
บริเวณที่ตั้งวัดห้วยลี่ในสมัยก่อน มีลำห้วยที่อุดมสมบูรณ์ด้วยสัตว์น้ำและพืชพันธุ์ธัญญาหาร ชาวบ้านในละแวกใกล้เคียง ต่างพากันมาจับสัตว์น้ำไปเป็นอาหาร โดยชาวบ้านนิยมใช้อุปกรณ์สำหรับจับ(ดัก)สัตว์น้ำหรือปลา ชนิดหนึ่งที่มีชื่อเรียกว่า “ลี่” มาดักจับสัตว์น้ำ(ปลา)ในลำห้วยแห่งนี้เป็นจำนวนมาก จึงมีการเรียกขานลำห้วยนี้ว่า “ห้วยลี่” และเรียกชื่อหมู่บ้านนี้ว่า “บ้านห้วยลี่” และต่อมา มีการจัดสร้างวัดขึ้น เพื่อเป็นสถานที่ประกอบพิธีกรรมทางพระพุทธศาสนา ชาวบ้านจึงได้ตั้งชื่อวัดตามชื่อหมู่บ้านว่า “วัดห้วยลี่” นอกจากนี้ ยังมี หอระฆัง ฌาปนสถาน เมรุ ศาลาอเนกประสงค์ โรงเก็บพัสดุ โรงครัว และซุ้มประตูวัด
อีอันแทกุน (ประสูติ ค.ศ. 1382)
อีอันแทกุนอี บัง-ซ็อก (; ; ค.ศ. 1382–1398) เป็นรัชทายาทองค์แรกแห่งโชซ็อน
อีอันแทกุนทรงประสูติเมื่อปี ค.ศ. 1382 มีพระนามเดิมว่า อี บัง-ซ็อก เป็นพระราชโอรสองค์เล็กของ พระเจ้าแทโจ ที่ประสูติแต่ พระมเหสีชินด็อก
ในปี ค.ศ. 1392 พระเจ้าแทโจทรงสถาปนา
อีอันแทกุนขณะพระชนม์ได้ 10 พรรษาขึ้น
เป็นรัชทายาททำให้ ช็องอันแทกุน พระเชษฐา
ต่างพระมารดาไม่พอพระทัย
อีอันแทกุนถูกปลงพระชนม์พร้อมกับ มูอันแทกุน พระเชษฐาร่วมพระมารดาและ ช็อง โด-จ็อน ที่ พระราชวังคย็องบก เมื่อวันที่ 26 สิงหาคม ค.ศ. 1398 ขณะพระชนม์
เพียง 16 พรรษาโดยฝีมือของช็องอันแทกุน
พิสมัย สอนไสย์
พิสมัย สอนไสย์ เป็นนักกีฬาฟุตบอลหญิงทีมชาติไทย ผู้ทำหน้าที่ในตำแหน่งกองหน้า นอกจากนี้ เธอยังเป็นหนึ่งในผู้สร้างประวัติศาสตร์ให้แก่วงการฟุตบอลหญิงในประเทศไทย ด้วยการเข้าแข่งขันแอลลีกในประเทศญี่ปุ่นเป็นครั้งแรก โดยได้เซ็นสัญญาร่วมทีมสโมสรฟุตบอลสเปรันซาโอซะกะ-ทะกะสึกิ และสามารถกลับมาเข้าร่วมทีมฟุตบอลหญิงทีมชาติไทยตามกฎของสหพันธ์ฟุตบอลระหว่างประเทศได้ในทุกรายการ
เดือนพฤศจิกายน พ.ศ. 2553 พิสมัยได้ทำหน้าที่ร่วมกับฟุตบอลหญิงทีมชาติไทย ในการแข่งขันฟุตบอลในเอเชียนเกมส์ 2010 ที่จัดขึ้น ณ กว่างโจว ประเทศจีน โดยเมื่อครั้งที่พบกับฟุตบอลหญิงทีมชาติญี่ปุ่น ทีมของเธอเป็นฝ่ายแพ้ที่ 4 ประตูต่อ 0
ส่วนในวันที่ 22 มีนาคม พ.ศ. 2554 ในการแข่งขันปรีโอลิมปิก รอบคัดเลือก โซนเอเชีย รอบแรก พิสมัยเป็นหนึ่งในผู้ทำประตูชัยให้แก่ฟุตบอลหญิงทีมชาติไทย โดยทีมของเธอเป็นฝ่ายชนะฟุตบอลหญิงทีมชาติเมียนมาร์ ด้วยผลการแข่ง 2 ประตูต่อ 0 ต่อมา ในวันที่ 27 มีนาคม พิสมัยเป็นหนึ่งในผู้ทำประตูชัย เมื่อครั้งที่พบกับฟุตบอลหญิงทีมชาติฮ่องกง ซึ่งการแข่งนัดดังกล่าว ทีมของเธอเป็นฝ่ายชนะที่ 4 ประตูต่อ 0 และในวันที่ 10 มิถุนายนของปีเดียวกัน ในการแข่งขันปรีโอลิมปิก รอบคัดเลือก โซนเอเชีย รอบสอง พิสมัยเป็นหนึ่งในผู้ทำประตูชัยให้แก่ทีมชาติไทย เมื่อครั้งที่พบกับฟุตบอลหญิงทีมชาติจอร์แดน โดยนัดดังกล่าว ทีมของเธอเป็นฝ่ายชนะที่ 7 ประตูต่อ 0
พิสมัย สอนไสย์ มีอาการบาดเจ็บก่อนการแข่งขันฟุตบอลหญิงในโอลิมปิกฤดูร้อน 2012 รอบคัดเลือก โซนเอเชีย ถึงกระนั้น ในวันที่ 8 กันยายน พ.ศ. 2554 พิสมัยก็ได้เข้าทำหน้าที่ในครึ่งหลังร่วมกับฟุตบอลหญิงทีมชาติไทย เมื่อครั้งที่พบฟุตบอลหญิงทีมชาติเกาหลีใต้ แต่แล้ว ทีมของเธอก็เป็นฝ่ายพ่ายไปที่ 0 ประตูต่อ 3
ในการแข่งขันฟุตบอลในซีเกมส์ 2013 ที่จัดขึ้น ณ ประเทศเมียนมาร์ พิสมัยไม่ได้เข้าร่วมแข่งขัน เนื่องด้วยเข้ารับการผ่าตัดหัวเข่าขวา และต้องพักฟื้นเป็นเวลา 3 เดือน
อย่างไรก็ตาม ช่วงก่อนการแข่งขันฟุตบอลหญิงเอเชียนคัพ 2014 เธอสามารถกลับมาซ้อมร่วมกับฟุตบอลหญิงทีมชาติไทยได้แล้ว หลังจากที่มีอาการบาดเจ็บในช่วงก่อนหน้า ตลอดจนได้รับการเรียกตัวสำหรับการแข่งขันฟุตบอลในเอเชียนเกมส์ 2014 ที่จัดขึ้น ณ อินช็อน ประเทศเกาหลีใต้ รวมทั้งมีแผนให้เธอเข้าร่วมการแข่งขันฟุตบอลโลกหญิง 2015 ที่จัดขึ้น ณ ประเทศแคนาดา
ฟุตบอลโลก 2014 รอบแพ้คัดออก
ฟุตบอลโลก 2014 รอบแพ้คัดออก เป็นการแข่งขันรอบที่สองและรอบสุดท้ายของฟุตบอลโลก โดยเริ่มต้นตั้งแต่รอบแบ่งกลุ่ม (รอบแรก) โดยที่การแข่งขันในรอบ 16 ทีมสุดท้ายจะเริ่มขึ้นในวันที่ 28 มิถุนายน และสิ้นสุดการแข่งขันในวันที่ 13 กรกฎาคมในเกมรอบชิงชนะเลิศ ซึ่งจะจัดขึ้นที่เอสตาจีอูดูมารากานัง รีโอเดจาเนโร โดยสองทีมจากแต่ละกลุ่ม (16 ทีมทั้งหมด) จะได้ผ่านเข้าสู่รอบน็อกเอาต์ต่อไป ส่วนนัดชิงอันดับที่สามจะเป็นการแข่งขันระหว่างสองทีมที่แพ้ในเกมรอบรองชนะเลิศ
ในรอบน็อกเอาต์ (รวมถึงรอบชิงชนะเลิศ) หากการแข่งขันอยู่ในระดับการจบเกม 90 นาที ก็ต้องไปต่อเวลาพิเศษเพิ่มอีก (ครึ่งละ 15 นาที) ถ้าผลการแข่งขันหลังต่อเวลาพิเศษแล้วยังหาผู้ชนะไม่ได้ จะต้องตัดสินด้วยการยิงลูกโทษตัดสิน
ครั้งนี้ถือเป็นครั้งที่สามที่ไม่มีทีมจากสมาพันธ์ฟุตบอลเอเชียอยู่ในรอบน็อกเอาต์ ครั้งสุดท้ายเกิดขึ้นในฟุตบอลโลก 2 ครั้ง เมื่อปี ค.ศ. 1990 และ ค.ศ. 1986
หมายเหตุ
หมายเหตุ
บีลีฟ (อัลบั้มจัสติน บีเบอร์)
"บีลีฟ" เป็นสตูดิโออัลบั้มชุดที่สามของนักร้องชาวแคนาดา จัสติน บีเบอร์ ออกจำหน่ายวันที่ 15 มิถุนายน ค.ศ. 2012 โดยค่ายเพลงไอส์แลนด์เรเคิดส์ หลังจากการเปลี่ยนผ่านจากรูปแบบดนตรีแบบทีนป็อปของอัลบั้มที่แบ่งเป็นสองตอน "มายเวิลด์" (ค.ศ. 2009) และ"มายเวิลด์ 2.0" (ค.ศ. 2010) บีเบอร์ออกผลงานใหม่ที่มีส่วนผสมของดนตรีแนวแดนซ์ป็อปและอาร์แอนด์บีร่วมสมัย อัชเชอร์ หัวหน้าโปรดิวเซอร์อัลบั้ม และผู้จัดการชื่อสกูตเตอร์ บรอน ใส่รายชื่อผู้มีส่วนร่วมมากมาย ที่ช่วยสร้างเสียงดนตรีที่ดูโตเป็นผู้ใหญ่ เช่น ดาร์กไชลด์, ฮิตบอย, ดิโพล และแมกซ์ มาร์ติน
หลังจากออกจำหน่าย "บีลีฟ" ได้รับคำวิจารณ์ด้านบวกจากนักวิจารณ์ที่ชื่นชมความเติบโตจากผลงานชุดก่อนหน้า อัลบั้มเปิดตัวที่อันดับหนึ่งบนชาร์ตบิลบอร์ด 200 ด้วยยอดขาย 374,000 หน่วยในสัปดาห์แรก และได้รับการรับรองระดับแพลตินัมจากสมาคมผู้ประกอบกิจการเพลงของสหรัฐอเมริกา (RIAA) เนื่องจากอัลบั้มทำยอดขายได้มากกว่า 1 ล้านหน่วย อัลบั้มประสบความสำเร็จทั่วโลก ติดอันดับหนึ่งบนชาร์ตของแคนาดาและได้รับการรับรองระดับแพลตินัมถึงสองครั้ง อัลบั้มยังเปิดตัวอันดับหนึ่งบนชาร์ตของสหราชอาณาจักร และได้รับการรับรองระดับทอง จากข้อมูลของสมาพันธ์ผู้ผลิตสิ่งบันทึกเสียงระหว่างประเทศ (RFPI) บีลีฟเป็นอัลบั้มที่ขายดีที่สุดอันดับ 6 ในปี ค.ศ. 2012 ทั่วโลกด้วยยอดขาย 3 ล้านหน่วย
อัลบั้มมีซิงเกิล 5 เพลง ส่วนมากประสบความสำเร็จ ซิงเกิลเปิดตัวคือ "บอยเฟรนด์" ขึ้นสูงสุดอันดับ 2 บนชาร์ตบิลบอร์ดฮอต 100 และขึ้นอันดับ 1 บนชาร์ตแคนาเดียนฮอต 100 ซิงเกิลที่ตามมาคือ "แอสลองแอสยูเลิฟมี" และ "บิวตีแอนด์อะบีต" ทำคะแนนได้ดีทั่วโลก ติดชาร์ตที่สิบอันดับแรกในสหรัฐอเมริกา และแคนาดา "ไรต์เฮียร์" ได้รับการส่งเสริมเล็กน้อย ติดอันดับท้ายบนชาร์ตบิลบอร์ดฮอต 100 และซิงเกิลสุดท้าย "ออลอะราวด์เดอะเวิลด์" ทำคะแนนได้ค่อนข้างดี มีการส่งเสริมอัลบั้มโดยการทัวร์คอนเสิร์ตชื่อ บีลีฟทัวร์ ในปี ค.ศ. 2012-2013 มีอัลบั้มเวอร์ชันทำดนตรีใหม่เป็นแบบอคูสติกในชื่อ ""บีลีฟอคูสติก"" ออกจำหน่ายเดือนมกราคม ค.ศ. 2013
กองทัพอากาศจีน (แก้ความกำกวม)
กองทัพอากาศจีน อาจหมายถึง
กองทัพเรือจีน (แก้ความกำกวม)
กองทัพเรือจีน อาจหมายถึง
กองทัพเรือจีนก่อนปี 1912
กองทัพบกจีน (แก้ความกำกวม)
กองทัพบกจีน อาจหมายถึง
พระวรวงศ์เธอ พระองค์เจ้าชิดเชื้อพงศ์
พระวรวงศ์เธอ พระองค์เจ้าชิดเชื้อพงศ์ หรือพระนามเดิม หม่อมเจ้าชิด พนมวัน ทรงประสูติเมื่อวันที่ 21 มกราคม พ.ศ. 2362 เป็นพระโอรสในพระเจ้าบรมวงศ์เธอ พระองค์เจ้าพนมวัน กรมพระพิพิธโภคภูเบนทร ที่ประสูติแต่หม่อมน่วม พนมวัน ณ อยุธยา และในสมัยรัชกาลที่ 4 พระบาทสมเด็จพระจอมเกล้าเจ้าอยู่หัว เมื่อ พ.ศ. 2395 ได้รับสถาปนาเป็น พระวรวงศ์เธอ พระองค์เจ้าชิดเชื้อพงศ์
พระวรวงศ์เธอ พระองค์เจ้าชิดเชื้อพงศ์ ทรงมีพระภคินีและพระอนุชาร่วมพระบิดา ตามลำดับต่อไปนี้ในปี พ.ศ. 2404 พระบาทสมเด็จพระจอมเกล้าเจ้าอยู่หัวโปรดฯ ให้พระองค์เจ้าชิดเชื้อพงศ์เป็นแม่กองในการดูแลก่อสร้างพระตำหนักและพลับพลา ที่ประทับในวังจันทรเกษม และได้เสด็จฯ มาประทับที่พระราชวังนี้อยู่หลายครั้ง
หมู่อาคารและพลับพลาที่สร้างขึ้นในสมัยรัชกาลที่ 4 มีดังนี้
ภายหลังที่พระเจ้าบรมวงศ์เธอ พระองค์เจ้าพนมวัน กรมพระพิพิธโภคภูเบนทรสิ้นพระชนม์ พระองค์ได้ครองวังท้ายหับเผย ซึ่งเป็นวังของกรมพระพิพิธโภคภูเบนทรต่อมา
พระวรวงศ์เธอ พระองค์เจ้าชิดเชื้อพงศ์ สิ้นพระชนม์เมื่อวันที่ 21 ตุลาคม พ.ศ. 2422 พระชันษา 60 ปี โดยทรงได้รับพระราชทานเพลิงศพ ที่ วัดสระเกศ ในวันที่ 17 มีนาคม พ.ศ. 2423
กองทัพเรือญี่ปุ่น (แก้ความกำกวม)
กองทัพเรือญี่ปุ่น สามารถเป็นได้ทั้ง
Pneumonoultramicroscopicsilicovolcanoconiosis
Pneumonoultramicroscopicsilicovolcanoconiosis () เป็นคำที่ประดิษฐ์ขึ้นมีความหมายว่า "โรคฝุ่นจับปอดที่เกิดจากฝุ่นขี้เถ้าภูเขาไฟที่มีส่วนประกอบเป็นซิลิกาและมีขนาดเล็กมาก" เป็นคำที่ยาวที่สุดในภาษาอังกฤษ ตามพจนานุกรมภาษาอังกฤษ ฉบับออกซฟอร์ด
คำนี้คิดค้นโดยเอฟเร็ตต์ เอ็ม. สมิธ ประธานสมาคมนักแก้ปัญหาแห่งชาติ ในการประชุมประจำปี ค.ศ. 1935 คำปรากฏบนพาดหัวบทความในหนังสือพิมพ์"นิวยอร์กเฮรัลด์ทริบูน" ในวันที่ 23 กุมภาพันธ์ ค.ศ. 1935
"Antidisestablishmentarianism" เป็นคำภาษาอังกฤษอีกคำหนึ่งที่ยอมรับกันโดยทั่วไปว่าเป็นหนึ่งในคำที่ยาวที่สุด โดยไม่นับคำที่คิดขึ้นใหม่และศัพท์เทคนิค อย่างไรก็ตาม "Pneumonoultramicroscopicsilicovolcanoconiosis" ถือเป็นคำภาษาอังกฤษที่ยาวที่สุด โดยไม่คำนึงถึงชนิดของคำ
รัฐและดินแดนของออสเตรเลีย
รัฐและดินแดนของออสเตรเลีย เป็นการรวมกันทำให้เป็นประเทศที่ใหญ่เป็นอันดับ 6 ของโลกโดยพื้นที่รวม
รายชื่อการครอบครองอาณานิคมของสหรัฐอเมริกา
สหรัฐอเมริกา ได้มีช่วงเวลาในประวัติศาสตร์ในการมีหลายดินแดนในการครอบครองในฐานะอาณานิคม
วัดสูงยาง
วัดสูงยาง ตั้งอยู่เลขที่ 39 บ้านสูงยาง ถนนอดิเรกสาร หมู่ที่ 4 ตำบลบ้านแก้ง อำเภอเฉลิมพระเกียรติ จังหวัดสระบุรี สังกัดคณะสงฆ์มหานิกาย ที่ดินที่ตั้งวัดมีเนื้อที่ 18 ไร่ 60 ตารางวา โฉนดที่ดิน เลขที่ 7837 ส.ค.1 เลขที่ 79, 3056, 3191.
วัดสูงยาง ตั้งเมื่อ พ.ศ. 2451 ได้รับพระราชทานวิสุงคามสีมา เมื่อวันที่ 28 ธันวาคม พ.ศ. 2472 เขตวิสุงคามสีมา กว้าง 8.50 เมตร ยาว 22.40 เมตร.
นอกจากนี้ ยังมี ฌาปนสถาน หอระฆัง หอกลอง โรงครัว และโรงเก็บพัสดุด้วย
พระองค์เจ้านโรดม พงางาม
สมเด็จพระราชอัยยิกาขัตติยกัลยาราชสุดาวดีนโรดมพงางาม (พ.ศ. 2417 - พ.ศ. 2487) เป็นพระราชธิดาในพระบาทสมเด็จพระนโรดม พรหมบริรักษ์กับเจ้าจอมมารดานวล และเป็นพระราชชนนีในพระบาทสมเด็จพระนโรดม สุรามฤต พระมหากษัตริย์ลำดับที่ 5 แห่งราชอาณาจักรกัมพูชา
พระองค์ประสูติในปี พ.ศ. 2417 เป็นพระราชธิดาในพระบาทสมเด็จพระนโรดม พรหมบริรักษ์กับพระมเนียงจามสุชาติบุปผานารี นวล
สมเด็จพระราชอัยยิกาขัตติยกัลยาราชสุดาวดีนโรดมพงางาม ทรงเสกสมรสกับสมเด็จกรมพระวรจักรรณฤทธิ์ สมเด็จพระราชอัยโกนโรดม สุทธารส (พ.ศ. 2415 - พ.ศ. 2488) มีพระโอรส-ธิดา 5 พระองค์ ได้แก่
สมเด็จพระราชอัยยิกาขัตติยกัลยาราชสุดาวดีนโรดมพงางาม สิ้นพระชนม์ในปี พ.ศ. 2487 ตรงกับรัชกาลพระบาทสมเด็จพระนโรดม สีหนุ (ครั้งแรก) ในราชอาณาจักรกัมพูชา และตรงกับรัชกาลพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ในราชอาณาจักรไทย